text:
Isahluko 20
1
UNkulunkulu wakhuluma onke lawa mazwi, wathi:
2 “NginguJehova uNkulunkulu wakho owakukhipha ezweni laseGibithe, indlu yobugqila.
3 “Ungabi nabanye onkulunkulu ngaphandle kwami.
4 “Ungazenzeli izithombe ezibaziweyo, namfanekiso wokusezulwini ngaphezulu, nowokusemhlabeni phansi, nowokusemanzini phansi komhlaba;
5 ungazikhothameli, ungazikhonzi, ngokuba mina Jehova uNkulunkulu wakho nginguNkulunkulu onomhawu, ngihambela ububi bawoyise kubantwana kuso isizukulwane sesithathu nesesine sabangizondayo,
6 kepha ngibenzela umusa abayizinkulungwane abangithandayo, bagcine imiyalelo yami.
7 “Ungaliphathi ngeze igama likaJehova uNkulunkulu wakho, ngokuba uJehova akayikumyeka oliphatha ngeze igama lakhe.
8 “Khumbula usuku lwesabatha, ulungcwelise.
9 Izinsuku eziyisithupha uyakusebenza, uwenze wonke umsebenzi wakho;
10 kepha usuku lwesikhombisa luyisabatha likaJehova uNkulunkulu wakho; awuyikusebenza msebenzi ngalo, wena nendodana yakho, nendodakazi yakho, nenceku yakho, nencekukazi yakho, nezinkomo zakho, nomfokazi osemzini wakho;
11 ngokuba ngezinsuku eziyisithupha uJehova wenza izulu nomhlaba, nolwandle, nakho konke okukukho, waphumula ngosuku lwesikhombisa; ngalokho uJehova walubusisa usuku lwesabatha, walungcwelisa.
12 “Yazisa uyihlo nonyoko, ukuze izinsuku zakho zibe zinde ezweni uJehova uNkulunkulu wakho akunika lona.
13 “Ungabulali.
14 “Ungaphingi.
15 “Ungebi.
16 “Ungafakazi amanga ngomakhelwane wakho.
17 “Ungafisi indlu yomakhelwane wakho; ungafisi umfazi womakhelwane wakho, nenceku yakhe, nencekukazi yakhe, nenkabi yakhe, nembongolo yakhe, nokunye okomakhelwane wakho.”
18 Bonke abantu babona ukuduma nokunyazima kombani, nezwi lecilongo, nentaba ithunqa; kwathi abantu sebebonile, bathuthumela, bema kude.
19 Bathi kuMose: “Khuluma wena kithi, sizwe; kepha uNkulunkulu makangakhulumi kithi, funa sife.”
20 UMose wayesethi kubantu: “Ningesabi, ngokuba uNkulunkulu uze ukuba anivivinye, ukumesaba kube semehlweni enu, ukuze ningoni.”
21 Abantu bema kude; uMose wasondela ebumnyameni obunzima, lapho ekhona uNkulunkulu.
22 UJehova wayesethi kuMose: “Yisho kanje kubantwana bakwa-Israyeli, uthi: ‘Nibonile nani uqobo ukuthi ngikhulumile kini ngisezulwini.
23 Aniyikwenza lutho olungaphandle kwami; onkulunkulu besiliva nawonkulunkulu begolide aniyikuzenzela bona.
24 “ ‘Wongenzela i-altare lomhlabathi, unikele phezu kwalo iminikelo yakho yokushiswa neminikelo yakho yokuthula, izimvu zakho nezinkomo zakho; ezindaweni zonke lapho ngilenza ukuba likhunjulwe khona igama lami, ngiyakuza kuwe, ngikubusise.
25 Uma ungenzela i-altare ngamatshe, awuyikulakha ngamatshe abaziweyo, ngokuba uma uphakamisela kulo ingwedo yakho, ulingcolisile.
26 Awuyikukhwela e-altare lami ngezikhwelo, funa kwambulwe ubunqunu bakho.’


c: text/html

text:
Isahluko 12
1
“Lezi ziyizimiso nezahlulelo eniyakugcina ukuzenza ezweni uJehova uNkulunkulu wawoyihlo akunike lona ukuba ulidle zonke izinsuku zokuphila kwenu emhlabeni.
2 Niyakuchitha nokuchitha zonke izindawo, lapho izizwe eniyakuzidla zazikhonza khona onkulunkulu bazo ezintabeni eziphakemeyo, nasemadulini, naphansi kwayo yonke imithi eluhlaza,
3 niwadilize ama-altare azo, niziphohloze izinsika zazo, nibashise o-Ashera bazo ngomlilo, nizinqume izithombe ezibaziweyo zawonkulunkulu bazo, nesule igama lazo kuleyo ndawo.
4 “Nina aniyikwenze njalo kuJehova uNkulunkulu wenu.
5 Kodwa indawo uJehova uNkulunkulu wenu ayakuyikhetha kuzo zonke izizwe zenu ukuba abeke igama lakhe kuyo, leyo ndlu yakhe niyakuyifuna, nize kuyo,
6 nilethe khona iminikelo yenu yokushiswa, nemihlatshelo yenu, nokweshumi kwenu, nomnikelo wenu wokuphakanyiswa wesandla senu, nezithembiso zenu, neminikelo yenu yesihle, namazibulo ezinkomo zenu nawezimvu zenu,
7 nidle khona phambi kukaJehova uNkulunkulu wenu, nename kukho konke enibeka kukho isandla senu, nina nabendlu yenu, uJehova uNkulunkulu wakho akubusise ngakho.
8 “Aniyikwenza njengezinto zonke esizenzayo lapha namuhla, kube yilowo nalowo njengokulungile emehlweni akhe,
9 ngokuba anikafiki ekuphumuleni nasefeni uJehova uNkulunkulu wakho akunika lona.
10 Kepha lapho niwela iJordani, nihlale ezweni uJehova uNkulunkulu wenu aninika lona libe yifa lenu, aniphumuze ezitheni zenu zonke nxazonke ukuba nihlale nilondekile,
11 kuyakuthi kuleyo ndawo uJehova uNkulunkulu wenu ayakuyikhetha ukuba kuhlale khona igama lakhe, niyise lapho konke enginiyala ngakho: iminikelo yenu yokushiswa, nemihlatshelo yenu, nokweshumi kwenu, nomnikelo wokuphakanyiswa wesandla senu, nezithembiso zenu ezikhethiweyo enizethembisa kuJehova;
12 niyakwenama phambi kukaJehova uNkulunkulu wenu, nina namadodana enu, namadodakazi enu, nezinceku zenu, nezincekukazi zenu, nomLevi ophakathi kwamasango enu, lokhu engenasabelo nafa kini.
13 Xwaya ukuba unganikeli ngeminikelo yakho yokushiswa ezindaweni zonke ozibonayo,
14 kepha kuleyo ndawo uJehova ayakuyikhetha kwesinye sezizwe zakho, uyakunikela lapho ngeminikelo yakho yokushiswa, wenze khona konke engikuyala ngakho.
15 “Nokho ungahlaba, udle inyama ngaphakathi kwawo onke amasango akho njengesifiso somphefumulo wakho nanjengesibusiso sikaJehova uNkulunkulu wakho akuphe sona; ongcolileyo nohlambulukileyo bangadla kukho njengokwensephe nokwendluzele.
16 Kuphela igazi aniyikulidla; uyakulithulula emhlabeni njengamanzi.
17 Ungekudle ngaphakathi kwamasango akho okweshumi kwamabele akho, noma okwewayini lakho, noma okwamafutha akho, noma okwamazibulo ezinkomo zakho, noma awezimvu zakho, noma izithembiso zakho ozenzayo, noma iminikelo yakho yesihle, noma umnikelo wokuphakanyiswa wesandla sakho,
18 kepha ukudle phambi kukaJehova uNkulunkulu wakho kuleyo ndawo ayakuyikhetha uJehova uNkulunkulu wakho, wena nendodana yakho, nendodakazi yakho, nenceku yakho, nencekukazi yakho, nomLevi ophakathi kwamasango akho, wename phambi kukaJehova uNkulunkulu wakho kukho konke obeka kukho isandla sakho.
19 Xwaya ukuba ungameyisi umLevi isikhathi sonke sokuhlala kwakho ezweni lakho.
20 “Lapho uJehova uNkulunkulu wakho eyakwandisa umkhawulo wakho njengokukwethembisa kwakhe, uze uthi: ‘Ngiyakudla inyama,’ lokhu umphefumulo wakho ufisa ukudla inyama, ungayidla inyama njengesifiso sonke somphefumulo wakho.
21 Uma indawo uJehova uNkulunkulu wakho ayakuyikhetha ukuba abeke kuyo igama lakhe ikude nawe, uyakuhlaba emhlambini wakho nasezimvini zakho akunike khona uJehova, njengalokho ngakuyala, udle phakathi kwamasango akho njengesifiso somphefumulo wakho.
22 Njengalokhu kudliwa insephe nendluzele, uyakukudla kanjalo; ongcolileyo nohlambulukileyo bayakudla ngokufananayo.
23 Qaphela kuphela ukuba ungalidli igazi, ngokuba igazi lingumphefumulo; awuyikuwudla umphefumulo kanye nenyama.
24 Ungalidli; lithulule emhlabeni njengamanzi.
25 Ungalidli ukuba kube kuhle nakubantwana bakho emva kwakho, lapho wenza okulungile emehlweni kaJehova.
26 “Izinto zakho ezingcwele onazo nezithembiso zakho wozithatha, uye endaweni ayakuyikhetha uJehova,
27 unikele ngeminikelo yakho yokushiswa, inyama negazi, e-altare likaJehova uNkulunkulu wakho, igazi lemihlatshelo yakho lithululwe phezu kwe-altare likaJehova uNkulunkulu wakho, wena uyidle inyama.
28 Qaphela, uzwe onke lawa mazwi engikuyala ngawo ukuba kube kuhle kuwe nakubantwana bakho emva kwakho kuze kube phakade, lapho wenza okuhle nokulungile emehlweni kaJehova uNkulunkulu wakho.
29 “Nxa uJehova uNkulunkulu wakho eyakuzinquma izizwe ngaphambi kwakho, lapho ungena khona ukuzidla, nanxa usuzidlile wahlala ezweni lakubo,
30 xwaya ukuba ungacushwa ukuzilandela sezichithiwe phambi kwakho, ungabuzi ngawonkulunkulu bazo, uthi: ‘Lezi zizwe zikhonza kanjani onkulunkulu bazo na? Nami ngiyakwenza kanjalo.’
31 Awuyikwenze njalo kuJehova uNkulunkulu wakho, ngokuba zenzile konkulunkulu bazo konke okuyisinengiso kuJehova akuzondayo, lokhu ziwashisela ngomlilo onkulunkulu bazo amadodana azo namadodakazi azo.
32 “Konke enginiyala ngakho, anoqaphela ukuba nikwenze; awuyikuthasisela kukho, futhi ungakunciphisi.

robotstxt: allowed

filter: keep


text:
Abasebenzi bagweve emayini yaseHarmony
2012-12-21 10:26
Johannesburg - Balinganiselwa ku-1 700 abasebenzi abanqabile ukuphuma emayini yegolide iHarmony Gold eKusasalethu babuyela emgodini ngoLwesihlanu ekuseni, kusho inkampani esitatimendeni.
Abavukuzi yilabo abangena emini kanti baholwa yi-Association of Mineworkers and Construction Union (Amcu), kusho iHarmony.
Izimfuno zabasebenzi zihlanganisa ukubuyiselwa kozakwabo abangu-578, kuhlanganisa nabetoho, abamisiwe emsebenzini ngoLwesithathu.
"Ezokuphepha ziseqhulwini kithina ngakho sizoqinisekisa ukuthi abasebenzi babuyela emgodini ngokuphepha,” kusho isikhulu esiphezulu seHarmony uTom Smith esitatimendeni.
Izingxoxo zabaphathi ne-Amcu ziyaqhubeka.
Kulimale abasebenzi abayishumi ngoLwesine ngesikhathu behilizisana nonogada kanye namaphoyisa khona emayini.
Ababili bahilwe usisi olukhalisa unyembezi kwathi abanye abayisishiyagalombili badutshulwa ngezinhlavu zenjoloba bedutshulwa ngonogana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISIHLOKO ESINGAPHANDLE | UJESU USISINDISA—KUPHI?
Kubayini Sitlhoga Isindiso?
“Umuntu obelethwe mfazi, imihlakhe mifitjhani begodu izele ngomtlhago. Uyavela njengethuthumbo, abuye atjhwabe; uyabaleka njengesithunzi esingajamiko.”—Jobho 14:1, 2.
Kusukela ekadeni abantu bebasole banebhudango lokuthi kazi ukuphila bekuzokuba njani nengabe besihlala sibatjha, siphile nepilo ehle unomphela. Nanyana kunjalo, ngokudanisako, iqiniso esingeze saliphika kukuthi: Siyafa. Amezwi kaJobho angehla, akhulunywa eminyakeni engaphezu kweenkulungwana ezintathu eyadlulako, asese liqiniso bekube kunamhlanjesi.
Isifiso sokuphila unomphela sinamandla, begodu woke umuntu unaso. IBhayibheli lisitjela ukuthi uZimu ufake eenhliziyweni zethu isifiso sokuphila unomphela kunye nokululukela ukuzwisisa lokho. (UMtjhumayeli 3:11) Ukubanjalo kwendaba le, kghani kuzwakala kunengqondo kuwe ukuthi, uZimu onethando bekangasenza sibe nesifiso ngaphakathi kwethu engeze sakwazi ukusifikelela? Nengabe ipendulwakho ingu-awa ubethe khona. IliZwi lakaZimu libiza ukufa ngokuthi kusisitha, libuye godu lisithembise ukuthi ‘kuzokubhujiswa.’—1 Korinte 15:26.
Asinakuzaza nokuncani ukuthi ukufa kulinaba lethu. Akunamuntu othatha kuhle ehloko ongathi yena uyakwamukela ukufa. Nakuvela ingozi seqa msinya khulu sibhace namkha sibone enganatjani. Nasigulako, nakhona sirhabela ukufumana isizo lokuthi sikwazi ukululama. Senza koke esingakwenza sibalekele izinto ezingasibangela ukuthi sife.
Kghani sikhona na isizathu esisenza sikholelwe ukuthi inaba elidaleli lizakhese libhujiswe? Iye, sikhona. UJehova uZimu, uMbumbi akhenge enze abantu bona baphile iminyaka embalwa kwaphela bese bayafa. Ukufa kwabantu bekungasiyingcenye yomnqophwakhe wekuthomeni. Bekanqophe ukuthi abantu baphile unomphela ephasini, begodu iminqophwakhe iyazaliseka.—Isaya 55:11.
Manje-ke, ukufa kuzokuqedwa njani? Kiwo woke umlando, abantu bebasolo batshwenywa kurarulula umraro wokufa, kodwana akhenge baphumelele. Ijimeli solo lisaragela phambili bekube kunamhlanjesi. Abososayensi babe benza iintatha nemitjhoga yokugogobalisa amanye amalwelwe. Benza namarhubhululo nangezakhi zefuzo lezinto eziphilako. Eendaweni ezinengi, abantu abasesilinganisweni esithileko, baphila isikhathi eside namhlanje kunangekhulu elidlulileko. Kodwana nakukukufa khona, kusasehlula. Njengokutjho kweBhayibheli, “koke kuzakubuyela ethulini.”—UMtjhumayeli 3:20.
Iindaba ezimnandi kukobana akutlhogeki ukuthi sithembele ekuhlakanipheni komuntu nasizakwazi ukurarulula umraro osolo ujame sikhundla sinye lo. UJehova uZimu sebele alenzile ilungiselelo lokuthi sikwazi ukusinda ekufeni, begodu umuntu odlala indima eqakathekileko elungiselelweneli nguJesu Krestu.


text:
Ikusasa likaRamaphosa no-NDZ selisezandleni zezithunywa
2017-12-17 22:10
Johannesburg
– Qhude manikiniki zindala zombili! Kuzocaca ukuthi ngubani inkunzi phakathi kukaCyril
Ramaphosa noNkosazana Dlamini-Zuma njengoba bobabili besamukele isiphakamiso
sokuqokelwa ekuholeni i-ANC.
Laba
bobabili kanye nalabo abagaqele izikhundla kwisigungu esiphezulu kuKhongolose
balinde imiphumela njengoba izithunywa zamagatsha zivota ngeSonto ebusuku.
Ukuphakanyiswa
kohlu lwabazongena kulezi zikhundla akuqalanga kahle njengoba izithunywa bezimelene
nombono wokuthi kumele zivote ngomazisi. Kusuke isiphithiphithi izithunywa
zithi izigqebhezana ezitshengisa ukuthi zibhalisile zenele ukuba zingavota
ngazo.
Izithunywa
ze-ANC Women's League (ANCWL) zibe seziqala zicula amaculo ahambisana noDlamini-Zuma,
obehlezi esiteji. Bezicula zithi "Phakama Nkosazana ixesha
lisondele".
URamaphosa uhamba
phambili kulo mjaho ngamavoti amagatsha angu-1 469 aqhamuka ezifundazweni
eziyisthupha, kanti uDlamini-Zuma yena ulandela emuva ngamavoti angu-1 094
avela ezifundazweni ezifanayo.
USihlalo
we-ANC eMpumalanga uDavid Mabuza uthole amavoti angu-1 128 waphakanyiselwa
isikhundla sikaSekela Mengameli kwathi uLindiwe Sisulu wathola angu-619.
UMabuza uhamba
noDlamini-Zuma, kanti uSisulu yena uhamba nohlangothi lukaRamaphosa.
UZweli
Mkhize, uNaledi Pandor kanye noNomvula Mokonyane bahoxile kulo mjaho.
- News24


text:
VIDEO: UMthandeni nentatheli sebekhumelane umlotha
2017-06-20 18:07
Durban - Lifike qathatha emahhovisi eLANGA ezoxolisa iGcokama Elisha (Mthandeni Manqele) emuva kwesigameko esithinta intatheli yaleli phephandaba, uMthobisi Sithole.
Phambilini leli phephandaba like labika ngezinkinga ezike zabakhona phakathi kwale ntatheli nalo mculi.
Namuhla emahhovisi eLANGA kubanjwe umhlangano phakathi kwalo mculi yile ntatheli, umhleli wayo omkhulu uThobile Nxumalo kanjalo nethimba likaMthandeni.
OLUNYE UDABA:Usobishini umculi kaMaskandi owahlasela intatheli
Kulo mhlangano izingxoxo zifinyelele esivumelelwaneni sokuba kuxolelwane, kuqalwe kabusha, badlulise okwenzeka.
UMthandeni uthe okumenze ukuba afike emahhovisi ukuthi azocela uxolo ngokwenzeka phakathi kwakhe noMthobisi KwaNongoma.
"Ngixolise nakubantu abafundi bamaphephandaba, abalandeli bakhe nabo bonke abalandeli bomculo kuzo zonke izinhlaka, nasezintathelini, ngiyaxolisa."
UMthobisi yena uthe sekudlulile, ufuna ukutshela abantu ukuthi sebethelelane amanzi nale ndoda ayazi eminyakeni eminingi eyedlule besebenza nayo.
"Ngiyajabula ukuthi ulibonile iphutha lakhe sabonisana, yonke into isihamba kahle," esho.
Kuzokhumbuleka ukuthi ILANGA like labika ngaphambilini ukuthi uManqele usephenduke iqaqa ngenxa yezenzo zakhe eziphambene nokulunga okubalwa kuzo nokuhlasela intatheli yaleli phephandaba uMthobisi.
Lokhu kwaholela ekutheni iGcokama lingaqashwa emcimbini iDundee July.
IVIDEO:
- News 24


text:
Kwebiwe imoto kaKhulubuse
2012-10-23 10:28
Durban - Kwebiwe imoto kanokusho yomshana kaMengameli uJacob Zuma, noyisikhulu semayini i-Aurora, uKhulubuse Zuma, ngesikhathi ipakwe ngaphandle kwesitolo sakwaKentuky Fried Chicken, eMbilo.
Imoto ibishayelwa unogada wakhe uZuma, obeye eKFC ukuyothenga ukudla ngesikhathi ekhonjwa gesibhamu, kubika iDaily News.
Imoto ngeyohlobo lweBMW 740i, kwenzeke lokhu uZuma esele ekhaya lakhe eDurban North.
Umthombo wethu uthe: “Bamkhombe ngesibhamu ekhanda base bethi akabatshele ukuthi ishayelwa kanjani. Kubukeka sengathi lolu hlobo lwemoto olunobuchwepheshe besimanje ibibaxakazisa labalisa."
Unogada ube esezama ukubatshengisa ukuthi idunyiswa kanjani kodwa babenokwethuka ngesikhathi bezwa ukuthi ekabani.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Isabisa izingane 'inyoka' esemathoyilethi esikoleni
2017-05-30 18:00
Johannesburg - Abafundi besikole samabanga aphansi esiseKrugersdorp, eGauteng, iThuthuzekani bathi abaphephile, kanti futhi bayesaba ukuya emathoyilethi asesikoleni.
La bafundi bathi kunenyoka emathoyilethi esikoleni ngenxa yalokho sebezikhulula emahlathini.
Abazali bala bafundi bathi sebebizelwe esikoleni kaningi ukuze bayolanda izingane zabo.
OLUNYE UDABA: 'Ibulawe yimimoya emibi intombazane'
Kuzwakale ukuthi, izingane ziyaquleka futhi ziphathwa nayisiyezi. USibusiso Mavuso, 42, uthe usabela impilo yendodakazi yakhe.
"Kuhlasela uSathane, izingane zethu azisaphephile nhlobo kulesi sikole."
Omunye umfundi, uMoloko Matladi, 46, uthe impilo yendodakazi yakhe isishintshile selokhu yabona inyoka.
"Indodakazi yami ayisafuni nhlobo ukuya esikoleni, ithi iyasaba."
U-Oupa Bodiba, okhulumela uMnyango wezeMfundo eGauteng uthe bayazi ngodaba oluqhubeka esikoleni.
"Ezikoleni lapho okusolakala khona imimoya emibi noma osekunemimoya emibi kuzo, umnyango umema abathandazi ukuba bazolwisana nodaba."
- Daily Sun
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter
- Daily Sun


text:
Obotshwe ngoMgqibelo eGwanda etshengisela esola umbuso kaMongameli Mugabe uMnu Kukhanyakwenkosi Mnkandla uthi uMugabe sokumele esuke embusweni ngoba esebulele ilizwe.
UMnkandla ubotshwe etshengisela emgwaqweni eyedwa ethwele ibhakane ebelilombiko othi uMugabe sokumele esuke embusweni ukuze kulungisiswe zonke inkinga uzulu abhekane lazo.
Uze wakhululwa ngelanga linye phakathi kobusuku ngemva kokungenela kwamagqwetha alwela amalungelo oluntu aweZimbabwe Lawyers for Human Rights kungelacala alethesiweyo.
“UMugabe sebulele ilizwe, ngakho sokumele ahambe,” kutsho uMnkandla. “Ukubotshwa kwami lokhu akungethusi, kungipha isibindi sokuqhubeka ngisola umbuso weZanu PF.”


text:
Isahluko 17
1 UJesu wakhuluma lokho; wayesephakamisela amehlo akhe ezulwini, wathi: “Baba, isikhathi sifikile; khazimulisa iNdodana yakho, ukuze iNdodana ikukhazimulise wena,
2 njengalokho uyiphile amandla phezu kwenyama yonke ukuba bonke oyiphe bona ibaphe ukuphila okuphakade.
3 Ukuphila okuphakade yilokhu ukuba bazi wena Nkulunkulu wedwa oqinisileyo, nomthumileyo, uJesu Kristu.
4 Ngikukhazimulisile emhlabeni, ngifeze umsebenzi ongiphe wona ukuba ngiwenze.
5 Manje-ke ngikhazimulise wena Baba, kuwe uqobo, ngenkazimulo ebenginayo ngikuwe, izwe lingakabikho.
6 “Ngibonakalisile igama lakho kubantu ongiphe bona kwabasezweni; babengabakho, wangipha bona; baligcinile izwi lakho.
7 Sebazi ukuthi konke ongiphe khona kuvela kuwe.
8 Ngokuba amazwi ongiphe wona ngibaphile wona, bawamukela, bazi isibili ukuthi ngavela kuwe, bakholwa ukuthi wangithuma wena.
9 Ngiyabakhulekela bona; angikhulekeli izwe kepha labo ongiphe bona, ngokuba bengabakho.
10 Konke okwami kungokwakho, nokwakho kungokwami; ngikhazimulisiwe kubona.
11 Angisekho ezweni mina, basezweni bona, mina ngiza kuwe. Baba ongcwele, bagcine egameni lakho labo ongiphe bona, ukuze babe munye njengathi.
12 Lapho ngise nabo ezweni, ngabagcina egameni lakho labo ongiphe bona, ngabalonda; akakho kubo owalahleka, kuphela indodana yokulahlwa, ukuba kugcwaliseke umbhalo.
13 “Sengiza kuwe kalokhu; ngikhuluma lokhu ezweni ukuba babe nokuthokoza kwami, kugcwale kubo.
14 Mina ngibanikile izwi lakho; izwe labazonda, ngokuba bengesibo abezwe, njengalokhu nami angisiye owezwe.
15 Angiceli ukuba ubasuse ezweni; kepha ngicela ukuba ubalonde kokubi.
16 Abasibo abezwe, njengalokhu nami angisiye owezwe.
17 Bangcwelise ngeqiniso, izwi lakho liyiqiniso.
18 Njengalokho wangithumela ezweni, nami ngibathumela ezweni.
19 Ngiyazingcwelisa ngenxa yabo ukuba bangcweliswe nabo ngeqiniso.
20 “Angiceleli laba bodwa kepha nalabo abakholwa yimi ngezwi labo
21 ukuba bonke babe munye, njengalokhu wena Baba ukimi, nami ngikuwe, ukuba nabo babe kithina, ukuze izwe likholwe ukuthi wena ungithumile.
22 Nenkazimulo ongiphe yona ngiyiphile bona, ukuze babe munye, njengalokhu thina simunye,
23 mina kubona, nawe kimina, ukuba bapheleliswe ebunyeni, ukuze izwe lazi ukuba wena ungithumile, wabathanda, njengalokho ungithandile.
24 “Baba, ngithanda ukuba labo ongiphe bona nabo babe khona nami lapha ngikhona, ukuze babone inkazimulo yami ongiphe yona; ngokuba wangithanda, kungakasekelwa izwe.
25 “Baba olungileyo, izwe kalikwazanga, kepha mina ngikwazile, nalaba bazile ukuthi ungithumile.
26 Ngibazisile igama lakho, ngizakubazisa lona ukuba uthando ongithande ngalo lube kubo, nami ngibe kubo.”


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
1 Incwadi yomlando+ kaJesu Kristu, indodana kaDavide,+ indodana ka-Abrahama:+
2 U-Abrahama wazala u-Isaka;+u-Isaka wazala uJakobe;+uJakobe wazala uJuda+ nabafowabo;
3 uJuda wazala uPherezi+ noZera kuThamari;uPherezi wazala uHezironi;+uHezironi wazala uRamu;+
4 uRamu wazala u-Aminadaba;u-Aminadaba wazala uNaheshoni;+uNaheshoni wazala uSalimoni;+
5 uSalimoni wazala uBhowazi kuRahabi;+uBhowazi wazala u-Obede kuRuthe;+u-Obede wazala uJese;+
6 uJese wazala uDavide+ inkosi.+UDavide wazala uSolomoni+ kumka-Uriya;
7 uSolomoni wazala uRehobowamu;+uRehobowamu wazala u-Abhiya;u-Abhiya+ wazala u-Asa;+
8 u-Asa wazala uJehoshafati;+uJehoshafati wazala uJehoramu;+uJehoramu wazala u-Uziya;
9 u-Uziya wazala uJothamu;uJothamu+ wazala u-Ahazi;+u-Ahazi wazala uHezekiya;+
10 uHezekiya wazala uManase;+uManase+ wazala u-Amoni;+u-Amoni+ wazala uJosiya;
11 uJosiya+ wazala uJekoniya+ nabafowabo ngesikhathi sokudingiselwa eBhabhiloni.+
12 Ngemva kokudingiselwa eBhabhiloni uJekoniya wazala uSheyalitiyeli;+uSheyalitiyeli wazala uZerubhabhele;+
13 uZerubhabhele wazala u-Abhiyudi;u-Abhiyudi wazala u-Eliyakimi;u-Eliyakimi wazala u-Azori;
14 u-Azori wazala uZadoki;uZadoki wazala u-Akimi;u-Akimi wazala u-Eliyudi;
15 u-Eliyudi wazala u-Eleyazare;u-Eleyazare wazala uMathani;uMathani wazala uJakobe;
16 uJakobe wazala uJosefa umyeni kaMariya, owazala uJesu,+ obizwa ngokuthi uKristu.+
17 Khona-ke, zizonke izizukulwane, kusukela ku-Abrahama kuze kube kuDavide zaziyizizukulwane eziyishumi nane, futhi kusukela kuDavide kuze kube sekudingiselweni eBhabhiloni ziyizizukulwane eziyishumi nane, kusukela ekudingiselweni eBhabhiloni kuze kube kuKristu ziyizizukulwane eziyishumi nane.
18 Kodwa ukuzalwa kukaJesu Kristu kwakungale ndlela. Phakathi nesikhathi unina uMariya ayethembisene+ ngaso umshado noJosefa, watholakala ekhulelwe ngomoya ongcwele+ bengakashadi.
19 Nokho, uJosefa umyeni wakhe, ngenxa yokuthi wayelungile futhi engafuni ukumenza umbukwane,+ wazimisela ukuhlukanisa+ naye ngasese.
20 Kodwa ngemva kokuba esecabangile ngalezi zinto, bheka! ingelosi kaJehova yabonakala kuye ephusheni, yathi: “Josefa, ndodana kaDavide, ungesabi ukuthatha uMariya umkakho umyise ekhaya, ngoba lokhu akukhulelwe kungomoya ongcwele.+
21 Uzozala indodana, futhi kumelwe uyiqambe ngokuthi uJesu,+ ngoba iyosindisa+ abantu bakubo+ ezonweni zabo.”+
22 Empeleni konke lokhu kwenzeka ukuze kugcwaliseke lokho okwakhulunywa nguJehova+ ngomprofethi wakhe,+ ethi:
23 “Bhekani! Intombi+ iyokhulelwa ibelethe indodana, iyiqambe ngokuthi u-Imanuweli,”+ uma kuhunyushwa okusho ukuthi, “uNkulunkulu unathi.”+
24 Khona-ke uJosefa wavuka ebuthongweni wenza njengoba ingelosi kaJehova yayimyalezile, walanda umkakhe wamletha ekhaya.
25 Kodwa akazange alale+ naye waze wabeletha indodana;+ wayiqamba ngokuthi uJesu.+
Thumelela
Thumelela
INGUQULO YEZWE ELISHA YEMIBHALO ENGCWELE
Mathewu 1
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IChiefs ixoxisana neBaroka ngokusayinisa umdlali
2017-12-31 12:03
Johanneburg - Imibiko ithi
iKaizer Chiefs ibambe izingxoxo neBaroka FC ngokusayinisa umdlali wasesiswini uSiphelele
Ntshangase.
ISoccer Laduma ibika ukuthi AmaKhosi
axoxisana nale kilabhu yaseLimpopo ngokuletha lo mdlali eNaturena.
Nakuba kunjalo, lamakilabhu
abengakafinyeleli esivumelwaneni kanti usihlalo weBaroka uKhurishi Mphahlele udalule
ukuthi izingxoxo ziyaqhubeka.
OLUNYE UDABA: IDowns ukuqinisekisile ukuthi usayinise oweCity
"IChiefs ixoxisana nathi
kodwa okwamanje, usengumdlali wethu,” kusho uMphahelele ekhuluma neSiya crew.
UNtshangase sekunesikhathi
eside emataniswa nalezi zinkunzi zaseSoweto, kodwa wajoyina iBaroka esuka kwiBlack
Leopards ngesikhathi esedlule sokuthengiselana ngabadlali.
Isikhulu esiphezulu seBakgaga
uMammilanaso sikuqinisekisile ukuthi akukho osekuphothuliwe okwamanje.
- News24


text:
ISIFUNDO 13
UThimothi Wayefuna Ukunceda Abantu
UThimothi wayelijaha elalithanda ukunceda abantu. Waya ezindaweni ezinengi ukuze ayenceda abanye. Lokhu kwenza wajabula kakhulu. Uyafuna yini ukuzwa ngempilo yakhe?—
Unina kaThimothi kanye logogo wakhe bamfundisa ngoJehova
UThimothi wayehlala edolobheni okuthiwa yiListra. Ugogo wakhe uLoyisi kanye lonina uYunisi baqalisa ukumfundisa ngoJehova esesemncane. UThimothi wahle wakhula efuna ukunceda abanye ukuthi bafunde ngoJehova.
UThimothi eseselijaha, uPhawuli wamcela ukuthi ahambe laye ukuyatshumayela kwezinye izindawo. UThimothi wavuma ngoba wayefuna sibili ukuyanceda abanye.
UThimothi wahamba loPhawuli edolobheni laseMakhedoniya okuthiwa yiThesalonika. Kwakumele baqale bahambe umango omude ngenyawo besebegada isikepe. Bathi sebefikile khonale banceda abantu abanengi ukuthi bafunde ngoJehova. Kodwa abanye abantu bazonda basebezama ukubalimaza. Yikho uPhawuli loThimothi bacina besuka besiyatshumayela kwezinye izindawo.
Sekudlule izinyanga ezithile, uPhawuli wacela uThimothi ukuthi abuyele eThesalonika ayebona abazalwane. Kwakumele abe lesibindi ukuze abuyele edolobheni lelo elalisesabisa. Kodwa uThimothi wahamba ngenxa yokuthi wayefuna ukuyanceda abazalwane ababekhonale. Waphenduka kuPhawuli elezindaba ezinhle. Abazalwane baseThesalonika babesenza izinto ezinhle.
UThimothi wasebenza loPhawuli okweminyaka eminengi. UPhawuli wake wabhala ukuthi uThimothi wayengumuntu ongcono kulabo bonke ayengamthuma ukuthi ayenceda amabandla. UThimothi wayemthanda uJehova njalo ethanda abantu.
Uyabathanda yini abantu njalo uyafuna yini ukubancedisa ukuthi bafunde ngoJehova?—Nxa ubathanda ungathokoza kakhulu futhi ukholise njengoThimothi.


text:
INKONZO YOMPHAKATHI
Izinqola Zamabhuku Ezindaweni Zezivakatshi
OFakazi bakaJehova sebefake izinqola zamabhuku eBerlin, eCologne, eHamburg, eMunich, lakwamanye amadolobho. Izinqola zamabhuku lezi ziyazikhanga yini izivakatshi?
INKONZO YOMPHAKATHI
Kutshunyayezwa AmaSinti LamaRoma Ahlala EGermany
Emkhankasweni oqakathekileyo owenziwa ngo-2016, oFakazi bakaJehova bahambisa amaphetshana angaba ngu-3 000, baxoxa labantu abangamaSinti lamaRoma abedlula 360 njalo baqalisa ukufunda iBhayibhili labangu-19.
INKONZO YOMPHAKATHI
Badabula Phakathi Kolwandle Besiyatshumayela Ezihlengeni
OFakazi bakaJehova basebenzisa indlela engajayelekanga ukuthi bayetshumayela umlayezo weBhayibhili ebantwini abahlala ezihlengeni ezincane zaseHalligen.
OKWENZAKALA EBHETHELI
Kunxuswa Umphakathi ESelters, EGermany
Igatsha laseCentral Europe lanxusa omakhelwana, abamabhizimusi lezikhulu zendawo ukuthi zizobona igatsha leli. Umbuthano lo wawulesihloko esithi “Iminyaka Engu-30 ESelters.” Zathini ezinye izivakatshi?


text:
Isahluko 106
1
Haleluya! Bongani uJehova, ngokuba muhle, ngokuba umusa wakhe umi phakade.
2 Ngubani ongalanda izenzo zamandla zikaJehova, azwakalise lonke udumo lwakhe, na?
3 Babusisiwe abaqaphela ukwahlulela kwakhe, owenza ukulunga ngezikhathi zonke.
4 Ngikhumbule, Jehova, ngomusa onawo kubantu bakho, ungihambele ngensindiso yakho,
5 ukuze ngibone inhlanhla yabakhethiweyo bakho, ngithokoze ngentokozo yesizwe sakho, ngizibonge kanye nefa lakho.
6 Sonile kanye nawobaba; senzile okubi, sonakala.
7 Obaba abaqondanga izibonakaliso zakho eGibithe, abakhumbulanga ubuningi bezenzo zakho zomusa; bahlubuka ngaselwandle, uLwandle Olubomvu.
8 Nokho wabasindisa ngenxa yegama lakhe, ukuze abonakalise amandla akhe.
9 Wakhuza uLwandle Olubomvu, lwasha; wabaholela ekujuleni njengasehlane.
10 Wabasindisa esandleni sababazondayo, wabakhulula esandleni sesitha.
11 Amanzi asibekela izitha zabo; akwasala noyedwa kubo.
12 Khona bakholwa ngamazwi akhe, bahlabelela udumo lwakhe.
13 Bashesha bakhohlwa imisebenzi yakhe, abalindelanga isiluleko sakhe.
14 Bahaha nokuhaha ehlane, bamlinga uNkulunkulu kwahlongasibi.
15 Wabanika abakufisayo, kepha wathuma ukonda emiphefumulweni yabo.
16 Baba nomhawu ngoMose ekamu, nango-Aroni ongcwele kaJehova.
17 Umhlaba wavuleka, wamgwinya uDathani, wagqiba iviyo lika-Abiramu.
18 Kokheleka umlilo eviyweni labo; ilangabi lashisa laqeda ababi.
19 Benza ithole eHorebe; bakhuleka kuso isithombe esibunjiweyo.
20 Baguqula kanjalo inkazimulo yabo, yaba njengenkabi edla utshani.
21 Bakhohlwa uNkulunkulu umsindisi wabo owayezenzile izinto ezinkulu eGibithe,
22 izimangaliso ezweni likaHamu nokwesabekayo ngaseLwandle Olubomvu.
23 Wathi ubezakubabhubhisa, uma uMose okhethiweyo wakhe ebengemanga ebusweni bakhe ukubakhulumela, ukuze amyekise intukuthelo yakhe, funa ababhubhise.
24 Badelela izwe elihle, babengakholwa yizwi lakhe.
25 Bakhonona besematendeni abo; babengalaleli izwi likaJehova.
26 Ngalokho waphakamisa isandla sakhe ngakubo ukuba abawise ehlane,
27 awise nenzalo yabo phakathi kwabezizwe, abahlakaze emazweni.
28 Bazihlanganisa noBali Peyori, badla okuhlatshelwe abafileyo.
29 Bamcunula ngezenzo zabo; kwabhoboka isifo phakathi kwabo.
30 Wayesesuka uFinehasi, wahlulela; saphela isifo;
31 lokhu wakubalelwa njengokulunga ezizukulwaneni ngezizukulwane kuze kube phakade.
32 Bamcunula ngasemanzini aseMeriba; kwaba kubi kuMose ngenxa yabo.
33 Ngokuba baphambana noMoya wakhe; wakhuluma ngamawala ngomlomo wakhe.
34 Abababhubhisanga abantu uJehova abayaleza ngabo,
35 kepha bahlangana nabezizwe, bafunda imisebenzi yabo.
36 Bakhonza izithombe zabo, zaba lugibe kubo.
37 Amadodana namadodakazi abo bawahlabela amademoni.
38 Bachitha igazi elingenacala, igazi lamadodana abo namadodakazi abo abawahlabela izithombe zaseKhanani; izwe langcoliswa yigazi.
39 Bangcola kanjalo ngemisebenzi yabo, baphinga ezenzweni zabo.
40 Intukuthelo kaJehova yokheleka ngakubantu bakhe; ifa lakhe laba yisinengiso kuye.
41 Wabanikela esandleni sabezizwe; ababazondayo bababusa.
42 Izitha zabo zabacindezela, bathotshiswa phansi kwesandla sazo.
43 Kaningi wabakhulula; kepha bahlubuka ngecebo labo, bawiswa phansi ngobubi babo.
44 Nokho wanaka ukuhlupheka kwabo, esezwile ukukhala kwabo.
45 Wabakhumbulela isivumelwano sakhe; waphenduka ngokobuningi bomusa wakhe.
46 Wabatholisa ububele ebusweni babo bonke ababebathumbile.
47 Sisindise, Jehova Nkulunkulu wethu, sibuthe kwabezizwe ukuba sidumise igama lakho elingcwele, sethabe ekukudumiseni.
48 Makabongwe uJehova uNkulunkulu ka-Israyeli kusukela phakade kuze kube phakade. Abantu bonke mabathi: “Amen.” Haleluya!


text:
Kuboshwe umsolwa ngokubulawa kwephoyisa eFolweni
2017-03-24 11:01
Durban – Umsolwa oneminyaka engu-29 ubudala sezimkhalele ngezinsolo zokubulala iphoyisa kanye nokulibamba inkunzi isibhamu salo somsebenzi eFolweni, eningizimu neTheku, kusho oKlebe KwaZulu-Natal ngoLwesihlanu.
Lo msolwa uvele eNkantolo yeMatshi yaseNsimbini ngoLwesine ngecala lokubulala kanye nokubamba inkunzi uConstable Joseph Mondli Chiliza, 38, ngomhlaka-28 kuFebhuwari.
Ugcinwe esitokisini kanti icala lakhe lihlehliselwe umhlaka-30 kuMashi ukuze afake isicelo sebheyili.
OLUNYE UDABA: Umama udlwengulwe amahora amane etekisini, phambi kwendodana yakhe
Waboshwa ngoLwesithathu endaweni ahlala kuyona wuphiko loKlebe ngokubambisana namaphoyisa aseKing Shaka International Airport, nokuyilapho uChiliza ebesebenzela khona, kusho uCaptain Simphiwe Mhlongo.
UChiliza wayesendleleni eya emsebenzini ngezikhathi zabo-04:00 ngesikhathi ebulawa. Ngesikhathi esendleleni ebheke esitobhini sebhasi, wabanjwa ngendluzula abasolwa abangaziwa base beyamdubula.
Wathola amanxeba okudutshulwa ekhanda, emqaleni kanye nasesifubeni. Isidumbu sakhe satholwa umuntu owayezidlulela silahlwe eduze nomgwaqo oseduze nesitobhi ayeyogibela kusona.
Ngaphambilini amaphoyisa athi kunomunye umsolwa oneminyaka engu-22 ubudala owaboshwa mayelana nokubulawa kukaChiliza kodwa uMhlongo utshele iNews24 ukuthi munye kuphela umsolwa osabekwe icala ngokubulawa kanye nokubanjwa inkunzi kukaChiliza.
- News 24


text:
Premium aluminium umzimba, screen okuhle nekhamera, omkhulu zeminwe Enani, isofthiwe bloat-free, nebhethri losuku - at isigamu izindleko Samsung
Lesi sihloko osesikhundleni “OnePlus 3 ukubuyekeza: iwuhlelo phone at maphakathi no-range price” kwalotshwa Samuel Gibbs, ngoba theguardian.com ngoLwesibili 14th June 2016 17.00 UTC
The OnePlus 3 is yakamuva top-ekupheleni smartphone ngemali maphakathi no-range amanani kusuka nomakhi Chinese OnePlus, alinikela nakho elicwengekile for kakhulu esingaphansi kuka Samsung, HTC, LG noma Apple.
The 3 smartphone sesine OnePlus - a uqalisa encane Chinese kuhloswe ukunikeza the best isipiliyoni okunokwenzeka umkhiqizo imali ngokuphawulekayo esingaphansi izimbangi - futhi isinyathelo esikhulu kuzo zonke izinhlangothi phezu OnePlus ngonyaka odlule 2.
phezulu kuya phansi Aluminium
The OnePlus 3 kuyinto ifoni yonke-metal ne kancane agobile emuva, imiphetho smooth and contoured ingilazi front ukuthi tapers off ekufezeni imiphetho. It uzizwa behlangene kahle kakhulu, ayisimanga esandleni kwafana kunakho konke kusuka izimbangi high-ontengo yakhe yayinqunyiwe.
5.5in The isihenqo esigcwele HD ogqame kakhudlwana, nge abansundu inky, imibala ezicebile futhi abamhlophe excellently white. Akunjengesikhathi lesinqumo high, futhi ngenxa yalokho njengoba pixel-aminyene njengoba Samsung Galaxy S7 Edge, Nokho, okuyinto side-by-side zile. Kuba futhi hhayi elikhulu ukusetshenziswa in isengezo-ngokoqobo earphone, kodwa abathengi iningi uyojabula izinga kwesikrini.
Nombukiso Ubuye bezels emincane kakhulu ngapha langapha, okuyinto kwenza OnePlus 3 impela emincane okwesikhathi smartphone ezinkulu-bahlolwe, futhi ukulawuleka kakhulu ngoba ubukhulu jikelele idivayisi kugcinwa encane impela. Uma kuqhathaniswa the best 5.5in smartphone etholakalayo, the Samsung Galaxy S7 Edge isikrini yayo banana, the OnePlus 3 kuyinto seNingizimu neAfrika 2.1mm kuphela. Kuba njalo 1.8mm kuphela ende edlula Samsung.
Enye yezinto izinto ezingatholakali kwenye indawo OnePlus kuyinto isinciphisi isaziso ohlangothini ucingo ukuthi sekuqalile phakathi kua sile lo, zize kuqala futhi zonke izaziso. Kuhle futhi zonke ocingweni Android kumele babe munye.
Imininingwane
- Screen: 5.5in full HD AMOLED (401ppi)
- Amagama: isikwele-core Qualcomm Snapdragon 820
- RAM: 6GB RAM of
- Isitoreji: 64GB
- Isistimu esebenzayo: Android 6.0.1 OxygenOS
- Ikhamera: 16MP akha ikhamera nge Izifo Ezingosomathuba, 8MP ebheke phambili ikhamera
- Ukuxhumana: LTE, Dual Sim-, Wi-Fi, NFC, USB-C, Bluetooth 4.2 futhi GPS
- Ubukhulu: 152.7 x 74.7 x 7.35 mm
- Isisindo: 158g
Top Spec kuyinto cishe Overkill
The OnePlus 3 ugijimela yakamuva top-ekupheleni smartphone chip Qualcomm, Snapdragon 820, okuyinto cishe amandla iningi Smartphones iwuhlelo for esele 2016. Kuyinto chip pretty enamandla ukuthi uyozisingatha cishe noma yini umuntu cishe zama ukwenza nge smartphone.
Into eyodwa abeke OnePlus 3 ngaphandle iphakethe 6GB yayo RAM. Smartphones Iningi 2 noma 3GB, nabathile ezifana 4GB Galaxy S7 Edge kokuba. I RAM ngaphezulu ifoni ine zokusebenza more namathebhu e isiphequluli bangathembela avuliwe ngesikhathi esifanayo, kodwa ngokungagwegwesi 6GB kuyinto Overkill kancane ukuthi yini engenzeka okwamanje. Ebheka imemori qapha afakwa Android, we 5.6GB of RAM etholakalayo, I ngokulambisa wake wasebenzisa ngaphezulu kuka 3.5GB. Njengoba nge computer, Nokho, ngabe isazoba badinga imemori eningi njengoba izinto inqubekela, ngakho ungase asibheke njengoba ikusasa-okuhlola.
The OnePlus 3 kwaba kushesha futhi kahle kulo lonke testing yami, Kuncane endleleni ka lag obonakalayo noma ngingiza kuphi. Lize iphathwe ngomzuzu-30 udlala sessions ngaphandle kokuthola hot too ngosuku lapho ezingeni lokushisa elifanele hit 25C.
Asetshenziswa njengoba idivayisi yami eyinhloko amahora amane ukulalela umculo nge-Bluetooth headphones, amahora amathathu wachitha ukuphequlula noma usebenzisa izinhlelo zokusebenza, udlala kahle ngezikhathi ezithile kanye nezithombe ukuthatha, ezaqhutshwa izaziso push usuku lonke, the OnePlus 3 kwathatha 24 amahora emkhatsini amacala.
Ngaqaphela ukuthi impilo yebhethri emini kwaba kuhle impela – ziyingxenye ezinye namandla Smartphones ephumelelayo – kodwa leso sikhathi eceleni avuke engasenalo yayihlupheka, kokulahlekelwa phakathi 12 futhi 16% ngenkathi osale buthule etafuleni eliseceleni kombhede amahora ayisikhombisa. kumadivayisi Iningi alahlekelwa nxazonke 1% hha ngehora.
Dash Charge
Udade OnePlus uye ilayisense smartphone Chinese akhiqize fast ukushaja technology Na sika, nesebenzela ngokuhlukile ukwedlula iningi labanye okusheshayo ukushaja izixazululo yokuhamba chips fast ukushaja ku-adaptha yamandla, kunokuba ifoni. Uhlelo Dash Charge ushukumisela umthombo ngobukhulu ukushisa ngesikhathi ishaja kusukela nokuzabalaza enyinyekile kwifoni eduze ibhethri into ixhunyiwe odongeni, okusho ukuthi ifoni angakwazi gcwalisa ngokushesha ngaphandle kokuba sikhathazeke ngakho okweqile.
Ukushaja kusuka zero kuya 100% wathatha 72 amaminithi, ngenkathi zero 75% wathatha 36 amaminithi. Lokho akuyona okuningi ngokushesha ukwedlula best of the ukuphumula lapho ungayisebenzisi. Umehluko wukuthi ifoni akazange nokushisa nhlobo, futhi angahle kulesinye sikhatsi asetjentiswe like evamile ngaphandle nomthelela izinga ukushaja. kumadivayisi Iningi ishise kakhulu futhi kumelwe ijubane isivinini ukushaja, ikakhulukazi uma umuntu usebenzisa ucingo screen on.
Yini embi ngalo wukuthi uma Ukushaja OnePlus 3 nge yimuphi non Dash ophethe ehambisanayo amandla adapters, ezifana ikhompyutha, the amacala ifoni ingasheshi, rate evamile. Dash amashaja abiza £ 16 ngamunye – ngakho kusuke kukufanelekele ukuli- ukuthenga esinye nefoni.
The OnePlus 3 ubuye a esikabili-Sim ifoni, okuyinto ngempela ezingavamile in the UK, okusho ungaba izinhlelo ezimbili ezehlukene, amanethiwekhi kanye nezinombolo zocingo yokuxhuma eyodwa yocingo – ewusizo for ethwele phone umsebenzi futhi ifoni siqu idivayisi eyodwa, ngokwesibonelo.
Better namanje, angakwazi ukusekela amakhadi amabili Sim kokubekwe eceleni kanyekanye, okusho womabili amakhadi kungenziwa uxhumeke kwinethiwekhi 4G / 3G ngesikhathi esifanayo. ukwesekwa eyodwa kuphela ikhadi Iningi kwimodi 2G, discounting amanethiwekhi ezifana UK Three, okuyinto musa ukusebenzisa isignali 2G.
OxygenOS, ngaphandle uma ungathandi it
OnePlus kuveza inguqulo langalezo Android esibizwa OxygenOS. Le nguqulo yakamuva kusekelwe Android 6.0.1 Marshmallow futhi phezu kobuso kubukeka akuhlukile version of Android egijima kwi Smartphones Nexus ye-Google.
OxygenOS has a Sokuqalisa ukuhluka kancane nge okuthiwa Shelf yenkampani on Ifasitelana lama kwesokunxele-iningi sasekhaya – indawo ngokubeka amawijethi, zokusebenza kwezithombe nokukhulekelwa sezulu. Abasebenzisi futhi babe on-screen navigation izinkinobho, noma usebenzisa i-capacitive touch nengezansi screen ukusindisa isikhala kanye ngokwezifiso ngalokho abakwenzayo.
Ngokwesibonelo, Ngazibekela empompini kabili esanda esetshenziswa zokusebenza inkinobho ukuze ushintshe ngokushesha kuze kube sekugcineni esetshenziswa lokusebenza – isici ukuthi ingezwe version elilandelayo of Android N. A ukukhethwa nokunye ukukhuluma ngezimpawu ezisikisela, kanye kuma ukuveza imodi imilindelo esibukweni uma izaziso ebedla ngokulingenela noma isebenzisa ikhamera bona uma isandla sakho phezu kwesikrini baphaphame, ayatholakala.
OxygenOS ingenye ngcono, wahlubula emuva futhi izinguqulo bloat-free of Android.
isithwebuli Fingerprint
Imisebenzi Inkinobho ekhaya isithwebuli zeminwe, okuyinto fast and isabele. Iningi isikhathi ababeyobona isithupha isikhathi sami sokuqala, kodwa ngezinye izikhathi kwakuyoba abalwa kanzima lapho isithupha sami akazange ngempela amboze yonke inzwa ucondze kuxaka.
It is kakhulu ngcono phezu OnePlus 2, futhi kuphela kancane kubi kunokwakuqala abangcono kakhulu Huawei.
Ikhamera
The main 16-megapixel ikhamera emuva okwazi ezinye isibhamu kuhle ngaphesheya izimo zokukhanya ahluka. With izibani okuhle ikhamera ikhipha izithombe ezinemininingwane ngemibala kwetfulwe siyaphila ngaphandle izinkinga ezinkulu. Ezimweni ezinzima ukukhanyisa, njengalezo ngaphansi izibani, izithombe Ungabheka kungabukeki kancane at isitshalo egcwele.
Akukona ngempela ikhamera ezekhethelo, kodwa kusenzima phezulu lapho Smartphones kubiza uhhafu okungako.
Uhlelo lokusebenza ikhamera lilula ukusebenzisa ukuze uthole izithombe ezinhle, futhi ine Izilawuli umnyuziki manual ngokusekelwa RAW uma kunjalo wayefisa. Slow motion 720p isiqophi at 120fps iyatholakala, ne 4K ukuqopha at 30fps uma kudingwa.
I 8-megapixel selfie ikhamera on the front ikhiqiza ezinye zezinto wedwa okuningiliziwe kakhulu Sengike ngakubona, ngisho nangaphansi kwezimo ezinzima kuqhathaniswa umbani.
kokuma
- I grey aluminium has a tint okuncane nje bomvu lapho kukhanya khona ezithile
- I bezels tiny lakwenza kwaba lula kakhulu ukuba ngiyibambe, kodwa ngakuthola kulula kakhulu ukuba kusebenze capacitive navigation izinkinobho usentendeni yesandla sami
- Ukuthulisa ifoni nge isinciphisi isaziso kulula futhi fast
- Dash Chargers amandla namanye amadivayisi kuze ku 2A, okuyinto evamile ukushaja isilinganiso
- OnePlus ethengisa Dash imoto ishaja for £ 25
- It got NFC, okuyinto OnePlus 2 Okumangazayo yena akhenge enze njalo – kuhle Android Pay
- Imikhumbi Ifoni nge bootloader singakhiyiwe okwenza kube lula ukulayisha izinguqulo siko Android, Kufanele yini uthande OxygenOS
- Senziwa umvikeli screen pre-ezifakiwe, kodwa like Abavikeli kakhulu screen on ingilazi contoured noma banana, umi phandle like a thumb sore.
Price
The OnePlus 3 kubiza £ 309 ($399) kuyatholakala in gray nge umbala legolide etholakalayo kamuva. Ifoni kuzotholakala iqonde kusuka OnePlus ngaphandle impikiswano umeme uhlelo yenkampani.
Ukuze uqhathanise, the 5.5in Samsung Galaxy S7 Edge kubiza £ 639, the 6P Nexus Google kubiza £ 449 kanye Huawei ikhasi 9 Plus kubiza £ 500.
Isinqumo
Previous OnePlus Smartphones ziye ababethi "iwuhlelo ngababulali!". Lokho namanje cha ngempela olunembile, kodwa OnePlus 3 is a smartphone enhle kakhulu ontengo yakhe yayinqunyiwe at ibe ngaphansana kwesigamu sezwe intengo izimbangi top.
Ngoba yakho £ 309 uthola enhle, ezenziwe kahle smartphone metal, with reasonable battery life, good screen and cameras, and snappy performance. You also get dual-Sim support and 64GB of storage built in. It is easily the best smartphone OnePlus has made.
The biggest complaint of previous OnePlus smartphones was how difficult they were to actually buy, which shouldn’t be the case any more, while the company has worked hard to improve support options.
There’s still a question over the speed of software updates, but for a top-spec smartphone at a mid-range price, you don’t get much better than the OnePlus 3.
Buhle: all-metal, great fingerprint sensor, good screen, fast charging, good cameras, excellent notification slider, dual-Sim with dual standby, cheaper than rivals
Bawo: no removable battery, no expandable storage, slow charging from non-Dash charge power adapters, screen low res for VR
Ezenye ukubuyekezwa
- Huawei ikhasi 9 ukubuyekeza: kuhloswe for the boys omkhulu kodwa nje alitholakali software
- Honor 5X review – a lot of phone for the money, let down by poor software
- Samsung Galaxy S7 Edge ukubuyekeza: lena smartphone ukushaya
- Google Nexus 6P ukubuyekeza: omunye phablets ezekhethelo
- OnePlus 2 ukubuyekeza: a real 'iwuhlelo killer'?
- OnePlus X review: cut-price smartphone that looks and feels premium
- iPhone 6s Plus ukubuyekeza: ngokulambisa kangcono ukwedlula iPhone 6 Okuningi
guardian.co.uk © Guardian News & Media Limited 2010


text:
Ucula kamnandi uMabura
Cornelius Luphahla
KULEZINSUKU uzulu uhlala ejabula kuphela maviki wonke njengoba nje iphephandaba likazulu lidume ngendaba ezimnandi. Angithi kule iviki lize lazo njalo ngokuvumbulula ijaha elicula umculo we-kwaito kuzwele.
Lelijaha nguShadreck Syatonga Sibanda odume ngokuthi nguMabura kwezomculo. Kayiculi nje lindoda ingena kunyakaze ngitsho losane. Zizwele indaba ezimnandi lezi kungxoxo ejulileyo phakathi kwentatheli yephephandaba likazulu uCornelius Luphahla (CL) lomculi wodumo lo uShadreck Sibanda (SS).
CL: Chaza ukuthi kungani wakhetha ukucula umculo we-kwaito njengoba iminengi kangaka imiculo?
SS: Mina okwenza ngakhetha ukucula i-kwaito yikuthi ekukhuleni kwami ngangiyithanda kakhulu njalo lanxa ngiyihlabela ngizwa ngijabula. Lokhu kwenza ukuthi ngihlabele ngohlonzi oluphezulu ngoba ngijabula.
CL: Njengomculi chaza ukuthi waqalisa nini ukungena kwezomculo njalo sowakhipha amadlalade amangaki?
SS: Ukucula ngaqalisa ngomnyaka ka 2014 noma nje ngangingakakhiphi idlalade. Ngokunjalo sengakhipha ama-single ayisithupha agoqela elithi Kudala Kwami, Never Give Up, Kumnandi Ekasi, Kwaito Never Die, Sidl’ubutsha Bethu kanye lethi Tipple Dogs engayikhipha ngiloDJ Mawoz kanye lo Speczan.
Ngokunjalo idlalade sengikhiphe elilodwa engilikhiphe lonyaka elithi Iphupho Lami.
CL: Lifundisani idlalade lakho osulikhiphile njalo likhuluma ngani?
SS: Idlalade lami engilikhiphileyo lifundisa ngokuqakatheka kokugcwalisa izifiso zakho nxa ungumuntu kanye lokuzethemba lokusebenza gadalala ukuze uphumelele empilweni. Lelidlalade lichaza njalo ngezifiso zami engizethule njengephupho ukuthi ngazifisa kudala njalo kufanele ngizigcwalise. Izifiso lezi yikuthuthuka ngisize abahluphekayo.
CL: Abantu bathini ngomculo wakho njalo ukhangelele ukubenzelani lonyaka?
SS: Abantu bayawuthakazelela kakhulu umculo wami njalo ngikhangelele ukuqhubekela phambili ngezomculo ngijabulisa uzulu ngingadeli noma kunzima.
Ngalokhu uzulu ngimthembisa ukumvakatshela endaweni ezehlukeneyo ngimzwisa umculo wami kanye lokuqhubeka ngimhwatshela amadlalade amnandi.
CL: Wandise ukudlalela ngaphi ingoma zakho njalo uzavakatshela nini kwelakini?
SS: Ingoma zami ngivame ukuzidlalela kweleSoweto kanye lakwezinye izindawo ezehlukeneyo ezigoqela eSouth Africa lakithi koMthwakazi. Ngalokhu lonyaka ngizavakatshela koBulawayo amahlandla atshiyeneyo njalo ngizakwazisa uzulu ngingakafiki kule indawo ukuthi ngiyabuya ukuze ahlale elindele.
Ngikhululekile njalo ukuthi ngidlale ingoma zami emtshadweni, emadilini atshiyeneyo kanye lakwezinye indawo abantu abadinga ukuthokoziswa khona ngezomculo.
Ubunzima engiyake ngihlangane labo kwezomculo yikuthi abanye abantu bayangitshonsthela umculo wami bawuthengise ngendlela engekho emthethweni okuyikho okungiwisayo. Okunye njalo yikuthi ngisaswela imali yokuzithuthukisa ngoba kwezomculo kudingakala imali ukuze uphakame.
Ngalokhu kubaculi abasacathula ngithi kababambelele ngamandla bengadeli noma behlanganana lobunzima ukuze bathuthuke ngoba vele kunzima kwezomculo.


text:
Pheka loMaDale: Isijeza
ISIJEZA yikudla okuhlabusayo okwamagama nxa kuthe kwaphekwa ngumuntu oyingcitshi, lawe sungaziphekela sona endlini udle uncinde lemuli yakho.
Okudingakalayo
– Ijodo
– Amanzi
– Ingqamu
– Itshukela
– Imbiza
– Idobi
– Uchago
– Uphehlo
– Uphini
Ukupheka
– Sikelela ijodo ngokucophelela okukhulu lingasali lentanga, libe yiziqa ezincane.
– Faka ijodo embizeni uyifake emlilweni kuxhwathe ijodo lize libengani liyavuthwa.
– Qalisa ukuphehla libucuzeke ubusuthela impuphu uphehle njalo.
– Faka idobi letshukela elingeneyo nje ubusuyekela kuxhwathe okwesikhatshana.
– Nxa isixhwathile faka enye impuphu ubonde kodwa ungayijiyisi kakhulu ize ifane lesitshwala, kumele ibe lula.
– Vala imbiza ivuthwe, vula ngemva kwemizuzwana uyiphendule ukuze lephezulu ivuthwe.
– Ngemva kwesikhatshana iyabe sivuthiwe sungayephula imbiza yakho uphakulule.
Ukudliwa
Isijeza simnandi nxa sidliwa sesipholile. Ungasidla ngokusivuba lochago kumbe ukunathisa letiye. Siyadliwa loba ngasiphi isikhathi.


text:
Kushiswe imoto yentatheli KwaMashu
2012-11-26 08:03
Durban - Amaphoyisa ahlulekile ukulawula izibhelu phakathi kwabalandeli beNational Freedom Party (NFP) neNkatha Freedom Party (IFP) KwaMashu, eThekwini, kusho umbiko.
Intatheli yeSapa uGiordano Stolley ulahlekelwe yimoto yakhe kulezi zidubedube.
Uthe alinganiselwa ku-100 amaphoyisa abesendaweni yesehlakalo, nalapho kuvinjelwe khona umholi weNFP uZanele KaMagwaza-Msibi ukuba angene esigcemeni sakwa-A kuleli lokishi.
Kuthiwa iqulu lamalungu e-IFP, ebeliphethe izinduku, amabhodlela nozizenze livimbe indlela.
Owamaphoyisa uColonel Vincent Mdunge uthi akukaboshwa muntu.
Okhulumela iNFP uNhlanhla Khubisa uthe: "Sihlaselwe ngamatshe kwalimala kabi izimoto."
Owe-IFP uMdu Nkosi uthe bayazwelana noStolley.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UPistorius uzonqatshelwa ibheyili
2013-02-14 14:02
Johannesburg - Izophikiswa ibheyili yomsubathi wakuleli onemilenze yokufakelwa u-Oscar Pistorius uma esevela eNkantolo yeMantshi yasePitoli, kusho amaphoyisa aseGauteng.
"Uzovela enkantolo kungekudala futhi ibheyili izophikiswa," kusho uBrigadier Denise Beukes.
Lokhu kulandela ukudubula okwenzeke emzini ka-Oscar, nokuphethe ngokufa kukaReeva Steenkamp, obemodela futhi eneziqu zezifundo zomthetho.
"Asikwazi ukuveza okwamanje njengoSA Police Services ukuthi kungani siphikisa ibhiyili," kusho uBeukes.
UPistorius ubegqunywe esitokisini esiseBoschkop, wase edluliselwa eMamelodi Day Clinic kanti kulindeleke ukuthi uma eqeda khona adlulele enkantolo.
UBeukes uthe bezivamile izigameko zokuxabana emzini kamsolwa.
Uthe azikho izimpawu zokuthi kungenwe ngendluzula kulo muzi njengoba ethi owesifazane udutshulwe kucatshangwa ukuthi yisigebengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wacebeni amaphoyisa afuna ukugwazelwa - IPID
2013-01-15 12:04
Johannesburg - Kunxuswa ukuthi bangathuli abashayeli uma amaphoyisa ebafuna amantshontsho, kusho i-Independent Police Investigative
Directorate (Ipid) ngoLwesibili.
"Uma benezikhalazo kumele beze nobufakazi bese siyawalandela lawo macala," kusho okhulumela i-Ipid uMoses Dlamini.
UDlamini uthe abashayeli kumele babike ngale nkohlakalo ngisho noma yenzeka ngo-2011, kodwa lokho akusho ukuthi kumele amaphoyisa aqanjelwe amanga.
Khonamanjalo, kwashona iphoyisa ngesikhathi umshayeli eshaya imoto izula ngesikhathi amanye eyisesha ebheka izidakamizwa kuRivonia
Road eSandown, ngoLwesine ekuseni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
uKagiso Rabada ophosela amaStandard Bank Proteas uzwa sengathi kuningi okusele kwi-wicket ukuthola ama-wickets eSri Lanka ayisithupha ukuze banqobe umdlalo wesibili weSunfoil Test ePPC Newlands eKapa. uRabada uthathe ama-wickets amabili abalulekile, kulama-wickets amane aphumile kumjaho werekhodi weSri Lanka ka-507 futhi bazobe bebheke ukuxhapaza isimo somdlalo uma sebefuna ama-wickets asele.
iWicket-keeper batsman, uDinesh Chandimal (28 not out) nokapteni, uAngelo Mathews (29 not out) baqunge isibindi ngesikhathi sokuhlasela ngaphambi kokuphela kosuku, ngosuku lwesithathu, futhi babhekene nobunzima njengoba besadinga ama-runs angu-377 ukuze banqobe.
“Kune-pace kanye ne-bounce,” uRabada ekhuluma ngesimo. “Emuva kokuthi udlule kwibhola elisha, ungathola ama-runs, abashayayo kithina bakuvezile lokho. I-wicket ongangeni kakhulu kuyona, amanye azogxuma, eyodwa izompintsha, elilodwa ibhola lingaziphatha kabi futhi lifake abashayi enkingeni. Awukwazi ukukhululeka lapha, kune-bounce ne-pace, yilokho esizokusebenzisa uma ibhola seliguga. Sizohlela amasu ethu futhi sifike lapha kusasa futhi senzenjalo.”
Lomdlali oneminyaka engu-21 uvumile ukuthi wadonsa kanzima kumdlalo wokuqala ePort Elizabeth kodwa ngathi usephindelile kwisimo sakhe esibhubhisayo emuva kokuthatha u-4/37 kwi-innings yokuqala futhi egijima ngokuhlasela nokuzimisela kwi-innings yesibili yeSri Lanka.
“Ngiphose kaningi futhi isingcono i-rhythm yami ngokuphosa,” esho echaza uRabada. “Ngicabanga ukuthi uma uthola isikhathi ungadlali, kumele uphumule. Uma kudingeka ukuthi uphose, kumele uphose ukuze uzibeke ezingeni eliphezulu ongaba kulona. Ayikho indawo yokuthi uphumule uma ungaphosi kahle.”


text:
Isibhedlela samtshela ukuthi une-HIV engenayo
2012-08-23 10:06
Tafelkop - Ngosuku lwezithandani wayejabule ngokweqile ngesikhathi ezibula ngomfanyana omuhle, ngakusasa waphuma esibhedlela iGroblersdal, waphuthuma ekhaya eTafelkop, eLimpopo, eyobabonisa umntwana, kusho iphephandaba iDaily Sun.
Injabulo yaba ngeyomzuzwana kuJabulile Sithole, 18, njengoba kwathi esebuyisela ingane esibhedlela iyohlolwa, wabuzwa ngamanesi ukuthi uyazazi yini ukuthi unegciwane lesandulela ngculaza.
"Ngaqale ngacabanga ukuthi bayadlala kodwa ngethuka ngoma sebengikhombisa amafayela esibhedlela. Ngangifuna nokufa."
- Daily Sun


text:
Omakadebebona be-ANC bafuna ubuholi obusha bukhiphe uZuma esikhundleni
2017-12-22 11:00
Johannesburg - Omakadebebona be-ANC bathi ubuholi obusha bale nhlangano namalungu ayo kumele baziswe ukuthi seziphelile izinsuku zokuziphatha okungamukelekile futhi kumele umsebenzi wabo uqale ngokukhipha uMengameli Jacob Zuma esikhundleni.
Omakadebebona ngoLwesine bahalalisele uCyril Ramaphosa ngokukhethwa kwakhe kwesokuba umengameli we-ANC, bazwakalisa ukubanethemba lokuthi kuzobanoshintsho ezweni.
OLUNYE UDABA: Bazovela enkantolo abasolwa ngokunyamalala kwabesifazane ababili
Nakuba kunjalo, baxwayise ngokuthi izinto ngeke zibelula ngenxa yezinselelo ezibhekene nombutho, bathi bakholelwa ukuthi kusanezinto okumele zilungiswe.
“Sizoqhubeka nokufuna ukuba kukhucululwe inkohlakalo futhi ingabekezelelwa nakancane.
“Isinyathelo sangempela sokulwisana nenkohlakalo kuzomele sibonakale ngokushesha, ngokuthi kuqokwe ngokushesha inhloko entsha ye-National Prosecuting Authority‚” kusho omakadebebona esitatimendeni ngoLwesine.
- Sowetan Live
- News24


text:
Kuqubuke impi yama-26 nama-28 ePollsmoor
2013-01-25 14:04
Cape Town - Isiboshwa ejele iPollsmoor, sigwazwe amanxeba angu-21 ngesikhathi kuqubuka impi eshiye ezinye iziboshwa eziyisishiyagalolunye zilimele, kusho uMnyango wezamaJele ngoLwesihlanu.
Iziboshwa ezinhlanu zingeniswe ezibhedlela, ngemuva kokuthi kuqubuke impi phakathi kwamaqembu ama-26 nama-28.
"Ababili kulaba abalimele, bangeniswe eVictoria
Hospital eWynberg, kwathi abanye abathathu bangeniswa eGroote Schuur
Hospital," kusho uKhomishana wezamaJele eWestern Cape, uDelekile Klaas.
Impi lena ingeyesibili ukuthi iqubuke kuleli jele esikhathini esiyisonto, phambilini kulimale iziboshwa ezinhlanu ngesikhathi kunempi yeqembu lama-26, kusho uKlaas.
"Ezinye izboshwa sezidedeliwe, ezintathu ezingakadedelwa zisegumbini labagula kakhulu."
UKlaas uthi isimo sesilawulekile kuleli jele, uthi kuthunyelwe ithimba elibizwa nge-Emergency Support Team (EST).
Amaphoyisa ayaphenya ngalesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuzoma ukubhidlizwa kwezindlu - Inkantolo
2012-11-23 16:30
Johannesburg - Angeke kusaqhubeka ukubhidlizwa kwezindlu zabahlali baseLenasia, kuze kube kutholakala isisombululo odabeni lwabo, kusho iNkantolo eNkulu eGoli.
UMnyango wezeZindlu eGauteng ukanye neSA Human Rights Commission (SAHRC) bavumelane ngokuthi kuboniswanwe ngalolu daba ngaphandle kwenkantolo.
IJaji uPhineas Mojapelo uhlehlise ukubhidlizwa kwezindlu wathi akuze kutholakale isisombululo esinokuthula sokuthi kuzokwenziwani ngalezi zindlu ezakhiwe emhlabeni kahulumeni.
Akuvelanga ukuthi zizoqala nini izingxoxo phakathi kweKhomishana noMnyango.
Abahlali baseLenasia bathengiselwa umhlaba ngokungekho emthethweni bekhokha imali esukela ku-R2500 iya ku-R95 000, baphinde banikwa amatayitela omkokotelo.
Umholi we-ANC Youth League owaxoshwa uJulius Malema uhambele abantu baseLenasia waphinda wakhuluma nabo ngesikhathi bengaphandle kwenkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
U-R300m kulingiswa imigwaqo e-E Cape
2012-11-23 10:01
Johannesburg - Sekubekwe eceleni isamba sika-R300 million kuze kuzolungiswa imigwaqo yase-Eastern Cape eyagugiswa yizikhukhula, kusho umbiko wezindaba zeDispatch Online.
Imali lena kuthiwa izosetshenziswa ezinhlelweni ezingu-30 zokwelekelela, kusukela kwahlasela izikhukhula ngo-2011, lokhu kuqinisekiswe ngumqondisi obambile eMnyangweni wezokuThutha esifundazweni uSandile Booi nemenenja yoMnyango uCraig McLachlan.
Embikweni woMnyango wonyaka, odedelwe ngenyanga ka-Okthoba, uMnyango wahlawumbisela ukuthi ukulungiswa kwemigwaqo kuzodla u-R1.08 billion.
AbakwaSA National Roads Agency Ltd (Sanral)
bavuma ukuthatha ingxenye engu-4750km yemigwaqo yase-Eastern Cape, yathembisa ukwelekelela ngesamba esingu-R150 million.
UBooi noMcLachlan batshele abezindaba bathi udaba lwama-etolls yilona oluphazamise abakwaSanral, ekuxhaseni kwabo lesi sifundazwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ayikho inkinga yamanzi kuleli
2012-11-20 16:28
Johannesburg - INingizimu Afrika ayibhekene nankinga yokushoda kwamanzi njengoba kusakhona okuningi engakwenza ukubhekana nokushoda kwawo, kusho isikhulu esiphezulu kuhulumeni ngoLwesibili.
"Amathuba akhona angasetshenziswa kumele kuqondakale ukuthi ngabathuba nje ekumele kusetshenzwe kanzima kuze ezophumelela," kusho imenenja eMnyangweni wezaManzi uFred van Zyl.
UVan Zyl usho kanjena ekhuluma emhlanganweni obubanjelwe eBoksburg, e-East Rand.
Uthe uhlelo olubhalwe phansi ngezithinta amanzi akuleli, luzodedelwa ngenyanga ezayo, uhlelo luzobe lungolweminyaka emihlanu ezayo, uVan Zyl uthe kubalulekile ukuthi kucatshangisiswe ngalolu hlelo kuze kuzoqikelelwa ukuthi bonke abantu bathola amanzi anele.
"Uma lokhu singakwenzi manje, singase singabi nesikhathi esanele."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Isahluko 35
1
Kuyakujabula ihlane nogwadule, kuthokoze uqwathule, lukhahlele njengentebe.
2 Luyakukhahlela kahle, luthokoze, yebo, luthokoze, luhube; luyakuphiwa udumo lweLebanoni, nobukhosi beKarmeli nobeSharoni, lubone inkazimulo kaJehova, nobukhosi bukaNkulunkulu wethu.
3 Qinisani izandla ezibuthakathaka, nimise amadolo axegayo.
4 Yishoni kwabanenhliziyo eyesabayo ukuthi: “Qinani, ningesabi; bhekani, uNkulunkulu wenu uyeza ngokuphindisela, impindiselo ivela kuNkulunkulu; nguye oza ukunisindisa.”
5 Khona amehlo ezimpumputhe ayakuvulwa, zivuleke nezindlebe zezithulu.
6 Khona unyonga luyakutshekula njengendluzele, nolimi lwesimungulu luyakuhuba, ngokuba ehlane kuyakubhoboka amanzi, nemifudlana kwahlongasibi.
7 Isihlabathi esibengezelayo siyakuba yichibi, isigagadu sibe yimithombo yamanzi; ekhaya lamakhanka lapho ayebuthisa khona kuyakuba khona igceke lomhlanga nekhwani.
8 Kuyakuba khona umendo nendlela eyakuthiwa iNdlela Yobungcwele; ongcolileyo akayikuhamba ngayo, kepha iyakuba ngeyabantu bakhe; abahamba ngayo, noma beyiziwula, abayikuduka kuyo.
9 Akuyikuba khona lapho ingonyama, nesilwane esihahayo asiyikukhuphukela khona; lokho akuyikufunyanwa khona, kepha abakhululiweyo bayakuhamba ngayo.
10 Abahlengiweyo bakaJehova bayakubuya baye eSiyoni ngokwethaba, intokozo engunaphakade ibe phezu kwamakhanda abo; bayakuthola ukujabula nokuthokoza, kubaleke usizi nokububula.


text:
Isahluko 27
1
Izwi likaJehova lafika kimi, lathi:
2 “Wena ndodana yomuntu, yenza isililiselo ngeTire,
3 uthi kulo iTire: Wena ohlala ekungeneni kolwandle, ongumthengi wabantu eziqhingini eziningi, iNkosi uJehova isho kanje, ithi: “ ‘Tire, wena ushilo ukuthi: “Ngiphelele ebuhleni.”
4 Imikhawulo yakho isenhliziyweni yolwandle; abakhi bakho baphelelisile ubuhle bakho.
5 Ngemisayipuresi yaseSeniri benzile onke amapulangwe akho; balandile umsedari eLebanoni ukwenza insika yakho.
6 Ngama-oki aseBashani benzile amaphini akho; indeki yakho bayenzile ngophondo lwendlovu, lufakelwe emthini womkhoba ovela eziqhingini zaseKitimi.
7 Ilineni elicolekileyo elifekethisiweyo elivela eGibithe lalinguseyili wakho, laze laba yibhanela kuwe; isimbozo sakho sasiluhlaza sibubende, sivela eziqhingini zase-Elisha.
8 Abakhileyo eSidoni nase-Arvadi babe ngabagwedli bakho; izihlakaniphi zakho, Tire, zazikuwe, zazingabashayeli bakho.
9 Amalunga aseGebali nezihlakaniphi zalo babe ngabavimbi zimfa bakho kuwe. Yonke imikhumbi yaselwandle namatilosi ayo babe kuwe ukuba bathengise ngempahla yakho.
10 “ ‘AbasePheresiya noLude noPhuthi babe sempini yakho, amadoda empi yakho; baphanyeka izihlangu nezigqoko kuwe; baveza ubuhle bakho.
11 Abantu base-Arvadi kanye nempi yakho babe sezingangeni zakho nxazonke, nabaseGamadi babe semibhoshongweni yakho; baphanyeka izihlangu zabo ezingangeni zakho nxazonke; baphelelisa ubuhle bakho.
12 “ ‘ITharishishi lalingumthengi wakho ngenxa yobuningi bayo yonke ingcebo yakho; benana impahla yakho ngesiliva nangensimbi nangethini nangomthofu.
13 “ ‘IJavani noThubali noMesheke bona babe ngabathengi bakho, benana abantu boqobo nezitsha zethusi ngempahla yakho.
14 “ ‘Abendlu yaseThogarma benana impahla yakho ngamahhashi nangamahhashi empi nangeminyuzi.
15 “ ‘Abantu baseDedani babe ngabathengi bakho, iziqhingi eziningi zaziyizindawo zokuthengelana zesandla sakho; babuyisela kuwe uphondo lwendlovu ne-eboni, kwaba yisipho sakho.
16 “ ‘I-Aramu lalingumthengi wakho ngenxa yobuningi bemisebenzi yakho; benana impahla yakho ngama-emeralidu, nangokububende, nangokufekethisiweyo, nangelineni elicolekileyo, nangekorali, nangamarubi.
17 “ ‘UJuda nezwe lakwa-Israyeli babe ngabathengi bakho; benana impahla yakho ngokolweni waseMiniti, nangawojeqe, nangezinyosi, nangamafutha, nangebhalisamu.
18 “ ‘IDamaseku lalingumthengi wakho ngenxa yobuningi bemisebenzi yakho, ngobuningi bayo yonke ingcebo, linewayini laseHeliboni noboya obumhlophe bezimvu.
19 “ ‘IVedani neJavani enana impahla yakho ngotwayibana; insimbi ekhandiweyo, nekasiya, nomhlanga kwakuphakathi kwempahla yakho.
20 “ ‘IDedani lalingumthengi wakho ngezindwangu ezinhle zokugibela.
21 “ ‘I-Arabiya nazo zonke izikhulu zaseKedari zazingabathengi besandla sakho; zazingabathengi bakho ngamawundlu, nangezinqama, nangezimpongo.
22 “ ‘Abathengi baseSheba naseRama babe ngabathengi bakho, benana impahla yakho ngawo onke amakha aphambili, nangawo onke amatshe anqabileyo, nangegolide.
23 “ ‘IHarana neKhane ne-Edene, abathengi baseSheba, ne-Asiriya, neKilimadi babe ngabathengi bakho.
24 Bona babe ngabathengi bakho ngempahla enhle, ngezambatho eziluhlaza nezifekethisiweyo, nangezindwangu ezimibalabala, nangezintambo ezalukiweyo eziqinileyo, ezindaweni zakho zokuthengelana.
25 “ ‘Imikhumbi yaseTharishishi yayihambisa impahla yakho. Wagcwaliswa, wadunyiswa kakhulu enhliziyweni yolwandle.
26 Abagwedli bakho bakuyisa emanzini amaningi; umoya wasempumalanga wawusukwaphula usenhliziyweni yolwandle.
27 Ingcebo yakho, nempahla yakho, nentutho yakho, amatilosi akho, nabashayeli bakho, abavimbi zimfa bakho, nabaphathi bakho bokuthenga, nawo onke amadoda akho empi akuwe, naso sonke isixuku esiphakathi kwakho kuyakuwela enhliziyweni yolwandle ngosuku lokuwa kwakho.
28 Ngezwi lokukhala kwabashayeli bakho amaza ayazamazama.
29 Bonke ababambe amaphini, amatilosi nabo bonke abashayeli baselwandle, bayakwehla emikhunjini yabo, beme emhlabathini,
30 bezwakalise izwi labo phezu kwakho, bakhale ngomunyu, bathele uthuli emakhanda abo, bahuquzele emlotheni,
31 baziphucule izimpandla ngenxa yakho, babhince izindwangu zamasaka, bakukhalele izinyembezi ngomunyu womphefumulo.
32 Ekulileni kwabo bayakwenza isililiselo ngawe, bakulilele, bathi: “Ngubani onjengeTire, njengalo eselithulisiwe phakathi kolwandle, na?”
33 Ekuphumeni kwempahla yakho elwandle wasuthisa abantu abaningi; ngobuningi bengcebo yakho nempahla yakho wacebisa amakhosi omhlaba.
34 Ngesikhathi sokwaphulwa kwakho ngamanzi ekujuleni kolwandle impahla yakho naso sonke isixuku sakho kwawela phakathi kwakho.
35 Bonke abakhileyo eziqhingini bamangala ngawe; amakhosi azo ayaqhakanyeka, aphaphatheke ebusweni.
36 Abathengi phakathi kwabantu bayakuncimfela; usuyincithakalo; awusayikubakho kuze kube phakade.’ ”


text:
BUKA: Usaziwayo uthengele uyise umuzi
2017-09-11 19:29
Johannesburg - Umethuli wohlelo oluyintandokazi kumabonakude iZaziwa, uPearl Modiadie, kamuva nje umangaze ubaba wakhe ngesipho esihle futhi esikhulukazi.
Lo methuli wezinhlelo kumabonakde nasemsakazweni uthengele ubaba wakhe umuzi.
UPearl usabalalise lezi zindaba ezinhle ezinkundleni zokuxhumana.
Ubhale enkundleni yezokuxhumana ukuthi: "Umzuzu engiziqhenya ngawo kunayo yonke empilweni yami."
Kule video uPearl ubonakala nobaba wakhe emamukela kulo muzi bese emtshela ukuthi ngowakhe. Ubaba wakhe uzwakala engayikholwa le ndaba, alokhu ebuze njalo ukuthi ngempela lo muzi ngowakhe na.
Lo saziwayo akasiye owokuqala ukuthengema umzali wakhe into eyigugu njengoba ngaphambilini abanye osaziwayo okubalwa kubo uMinnie Dlamini, u-AKA, uThando Thabethe nabaye bake bathengela abazali babo izimoto.
- IVIDEO:
- ZAlabs
- News24


text:
Auslogics Disk Defrag
-
Inguqulo:
-
-
Ulimi:
-
Thwebula Auslogics Disk Defrag
Incazelo:
Izici Main:
- Defragmentation of hard drive
- Ukuthuthukisa zesimiso ifayela
- ISihleli Semisebenzi
- Ukusetshenziswa Minimal zesimiso imithombo
Amazwana on Auslogics Disk Defrag:
Auslogics Disk Defrag Ahlobene software:
Ithuluzi ukusebenza nge akwazi of ngetakhiwo letehlukene. Isofthiwe isekela isipele kanye nokuvulwa idatha elahlekile.
Imeneja elinamandla umsebenzi ngokugcwele ne-hard drive. Isofthiwe kuhlanganisa amathuluzi for umsebenzi lula nezinhlobo ezahlukene oshayelayo.
Ithuluzi ukuphatha hard disk ngodonga. Isofthiwe kuhlanganisa amathuluzi ukusebenza nge izindilinga eziyizicaba futhi ikuvumela ukuba adale akwazi ukugcina bootable.
Isofthiwe multifunction ukuba abhale bese uhlela akwazi ukugcina. Isofthiwe inezici eziningi ezengeziwe ukuba zisebenze nalawo idatha akwazi ukugcina.
Ithuluzi ukudala disk izithombe kanye ngemoto virtual ukulingisa. Isofthiwe isekela popular takhiwo image futhi unendlela for circumvention ezahlukene ukuvikelwa ikhophi.
Ithuluzi Elula ukusebenza nge oshayelayo DVD. Isofthiwe ikuvumela ukuba weqa ukuvikelwa DVD bese ukopisha okuqukethwe njengoba iqoqo amafayela noma ISO image.
Isofthiwe ukudala slideshows nokuqopha imiphumela on izindilinga eziyizicaba. Isofthiwe kuhlanganisa amathuluzi ezahlukene ukuze wenze inqubo indalo.
Isofthiwe ukugijima izithombe disk ngaphandle kokusebenzisa idrayivu optical. Isofthiwe kudala oshayelayo virtual ukuthi ncamashí ngokomzimba CD noma DVD oshayelayo.
Ithuluzi defrag the hard drive nokwandisa uhlelo. Isofthiwe ikuvumela ukuba basebenze nge khadi, ngemoto idrayivu kanye namadivayisi ehlukahlukene USB.
I elula kusho ukubuyisela amafayela ngephutha isuswe noma ezilahlekile. Isofthiwe isekela spectrum ebanzi ezahlukene izingxenye system for the alulame idatha.
Isiphequluli sewebhu kusuka kumthuthukisi odume wase-China we-Baidu. Isofthiwe inezinto eziningana eziwusizo zokuhlala ukhululekile kwinethiwekhi yomhlaba wonke.
Isofthiwe ukuhlomisa ebhodini lokunamathisela. Futhi isofthiwe kushintshe idatha ngokusebenzisa inethiwekhi wendawo noma internet.
I Umbuso indawo unqulo wesi arab iwukudambisa spyware kanye adware. Isofthiwe uyakwazi ukubona izinhlobo ezahlukene trojans, izibungu backdoor.
Isofthiwe ukususa okungadingekile amafayela, ukwengeza kanye nenye imfucumfucu ohlelweni. Isofthiwe kwenza ukususa ulwazi kusuka ebhukwini futhi abuyisele uhlelo uma kuphahlazeka.
Imvelo elula ukuthuthukisa anezele kanye software. Isofthiwe isekela izilimi eziningi zokuhlela futhi esivula amathuba ebanzi for development entsha umkhiqizo.
Bona software xaxa
Operation izinhlelo:
- Windows
- Android
Top software:
Bona software xaxa


text:
Sebegcoba amakhondomu abafundi
PHEZU kokuba ijazi lomkhwenyana laziwa ngokuvikela izifo ezithathelanayo ngocansi ngokuvikela ukukhulelwa, kodwa kulabafundi asebelisebenzisela okwehlukile.
IWeekend Argus, enguzakwabo weSolezwe ngeSonto, ihabule ukuthi kulabafundi abasebenzisa ijazi lomkhwenyana ukucwebezelisa izicathulo lenwele. Lokhu kuthiwa sekutshiye othitsha bedidekile, ngoba babona sengathi izibalo zokukhulelwa kwabafundi azisoze zinqandeke.
U-Evonne Janjties, ongumbalisi ofundisa iLife Orientation ku-grade 11 lo-12 eMount View, eHanover Park, eKapa, uthe abafundi bavele badlale ngamajazi omkhwenyana uma eselethiwe.
Uthe sebeke bezwa lokuthi abafundi besifazane bagxoba amaphilisi okuvikela inzalo bawahlanganise lamafutha ekhanda. Bathi kwenza inwele zibe zinhle zicwebezele.
Kulesi sikolo esilabafundi abagila lo mhlola, kulabafundi abangu-743. Kulabo bafundi kuthiwa bahlanu abazithweleyo.
Ngesonto eledluleyo, uMnyango wezeMfundo, ugunyaze ukufakwa kwamajazi okuvikela abesifazane lawesilisa ukuba afakwe ezikolo.
Yize kunjalo okhulumela uMnyango wezeMfundo eWestern Cape, uPaddy Attwell, uthe kulesi sabelo kuzakwenziwa isinqumo sokuthi ayalethwa kuleso sikole noma cha.
UMnyango wezeMfundo eGauteng usudalule ukuthi abazali babafundi besikolo iPretoria West High, bavotele ukuba ungaphasiswa umthetho obuzavumela abafundi ukuba bagqoke amabhulugwe “angonswi”.
Okhulumela lo mnyango uMnumzama Steve Mabona, uthe emhlanganweni wabazali obungoLwesine okuyilapho bevote khona bawuchithile.
Uthe abafundi bayakhuthazwa ukuba basebenzise imigudu efanele uma kukhona abakhala ngakho. Lokhu kungavikela iziteleka lokuphazamiseka kokufunda okungelasidingo ezikolo.
Uthe phezu kokuba kubalulekile ukuthi imfundo lokufundisa kumele kuqhubeke ngaphandle kokuphazamiseka bakhuthaza ukuthi kungabi khona okuzaphazamisa isikolo ngoba lokho kungaba lempumela embi.
Ngesonto eledluleyo, kube lokuphazamiseka kokufunda kulesi sikolo ngenxa yabafundi abatelekele ukuvunyelwa ukuba bagqoke amabhulugwe abambayo.
UNgqongoshe wezeMfundo eGauteng uMnumzana Panyaza Lesufi, uthe ugculisekile ngesinqumo esithathwe ngabazali, wakhuthaza labanye abazali ukuba benze okufanayo. — Isolezwe


text:
Uyakweleta uReddy wodumo
2012-09-04 12:03
Durban - Usomabhizinisi odumile noshomene kakhulu nosopolitiki uVivian Reddy sekuvele ukuthi unesikweletu esingaphezu kuka-R80 million angasikhokhi.
Amabhizinisi kaReddy kuthiwa avamise ukuthola imisebenzi ezinkampanini ezifana ne-Eskom kanjalo nomasipala.
Abaqondisi benkampani i-EJ Power bathi babhekene nenkinga enkulu yezezimali, bathi ibhange abasebenzisana nalo okuyiFirst National bank, selize laphakamisa ukuthi kumiswe kancane ukusebenza kwezimali zenkampani.
Inkampani kuthiwa iphezu kwemizamo yokuzihlenga.
UReddy yena waziwa ngokuxhasa osopolitiki abaseqenjini le-African National Congress, abahlanganisa noMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ama-Standard Bank Proteas anethuba lokuthola indawo yabo emlandweni uma benqoba umdlalo wesibili we-KFC T20 International bedlala ne-Bangladesh e-Senwes Park e-Potchefstroom ngeSonto. Ukunqoba kwama-Proteas kuzobanika ukunqoba okwesithathu kulandelana nge-whitewash kuwona wonke ama-format kule-tour, iqembu lokuqala le-South Africa lokuthola lokhu bedlala neqembu elivakashile.
Umdlalo we-T20 International wokuqala e-Potchefstroom, futhi kuzoba i-T20 International yekhulu kwi-South Africa seluku kwaqala loluhlobo lwekhilikithi ngo-2005. Sekube nabadlali abangu-73 kusukela umdlalo wama-Proteas wokuqala bedlala ne-New Zealand e-Bidvest Wanderers Stadium ngo-2005, u-JP Duminy uhamba phambili ngama-runs angu-1696 futhi u-Dale Steyn unama-wickets amaningi angu-58.
Oshayela ama-Proteas, u-Farhaan Behardien, uthi iqembu lijwayela amacebo amasha kanye nokucabanga komqeqeshi, u-Ottis Gibson, futhi uzowudlala umdlalo ngenhloso kanye nenkululeko efana nomdlalo wokuqala ngoLwesine. U-Behardien akaphumanga enama-runs angu-36 emabholeni angu-17 njengoba benqobe ngama-runs angu-20, futhi kuvuse ukuzithemba ngendlela adlala ngayo kanye nesimo somqondo ngaphambi komdlalo wokugcina.
“Sidlalela ukunqoba yonke imidlalo,” u-Behardien ekhuluma e-Potchefstroom ngoMgqibelo. “Sifuna ukunqoba konke futhi singayiniki i-Bangladesh ithemba ngaphambi kokuthi baphindele ekhaya. Emuva kwalokhu siphindela kuma-franchise ethu silungiselele i-CSA T20 Challenge ngakho kubalulekile ukuyiqeda kahle i-season ngaphambi kokubhekana ne-India ngonyaka ozayo.”
“Umqeqeshi wethu omusha u-Ottis Gibson ulethe izinhlelo ezintsha eqenjini,” kusho u-Behardien. “Asivimbezelekile, akukho esingakwazi ukwenza, ukushaya noma ukuphosa, sibheke isibhakabhaka. Besidlala kahle kakhulu. Sinike abadlali abancane amathuba futhi kusasa elinye ithuba lokuthi baveze amakhono abo.”
Umdlalo uzoqala ngo-14h30.


text:
Klearfold ® Plastic Amabhokisi / Amabhokisi amaseviyethi
Bodumo Klearfold yethu ® amabhokisi plastic ecacile ukudala okuvelayo eqinile ezibukwayo futhi indlela ultimate sikhangise imikhiqizo yakho. Zinikeza ezehlukile khona eshalofini bese wengeza kwesiqu ukuze yonke into kusuka umkhiqizo kwethulwa entsha, kuphromoshini ekhethekile, kuya reinvigoration of brand ethandwa. A Klearfold plastic ibhokisi ilungele zabathengi electronics, izinto zemidlalo, gourmet ukudla, housewares, ukunakekelwa siqu noma yezimonyo izicelo emaphaketheni.
Klearfold amabhokisi plastic ayatholakala ezihlukahlukene izinto futhi engase aklonyeliswe ukudala nje okukahle usebenzisa offset, flexo, kanye / noma silkscreen ukuphrinta, plus ezihlukahlukene imiphumela ekhethekile. Futhi nokuphathelene Soft crease yethu ® amagoli ubuchwepheshe kuqinisekisa ukuthi Klearfold amabhokisi plastic babe creases iyunifomu kakhulu ngokuncane ukusonga ukumelana, phinda ngokunembile, nolayini ▪ ukuhlanza nokunakekela kahle isimo sabo ecolekile.


text:
Ukukhipha amasethi amakhulu we-data kusuka kumawebhusayithi njenge-Amazon akulula. Amasayithi angakuvumela ukuba ufinyelele amakhasi angu-400 ewebhu ngayinye. Ama-Amazon namanye amawebhusayithi amakhulu e-commerce asebenzisa i-ASIN, igama elingukhiye elisetshenziselwa amawebhusayithi e-commerce ukulandelela phansi inani lemikhiqizo ku-database.
Kulokhu okuthunyelwe, uzofunda ukuthi ungakha kanjani umkhiqizo ozosetshenziswa ngokuhamba kwesikhathi ukuze ukhiphe izincazelo zemikhiqizo nemininingwane yamanani e-Amazon. Kwabaqalayo, i-Python iyilimi lokuhlela elihlose injongo eligcizelela ekufundeni kweskripthi. Nazi izindlela zokusebenzisa umkhiqizo wakho.
Imikhiqizo yokuqapha kuma-Amazon
I-web scraping isetshenziselwa kakhulu ukukhipha isethi enkulu yedatha kumawebhusayithi e-commerce. Nge-scraper yomkhiqizo, ungakwazi ukulandelela kalula ukutholakala kwesitoko, ukulinganisa kwamakhasimende, nokushintsha kwamanani.
Ukuhlaziya ukuthi imikhiqizo idayisa kanjani ku-Amazon
i-Web data extraction ihlanganisa ukukhipha idatha ewusizo kusuka kumasayithi. Ukuze usinde ukuncintisana okuqinile ezimakethe zezezimali, kufanele ulandele ukusebenza komncintiswano wakho. Eminyakeni embalwa eyedlule, ukususa amasayithi kusuka kumasayithi e-e-commerce kuye kwaba umsebenzi owonayo futhi okhuni. Siyabonga nge-Python, ukusula lezi zingo kwenziwa lula.
Umkhiqizo uhlakaza kalula idatha evela e-Amazon ngokugqamisa i-ASIN yabo. Idatha ekhishiwe isetshenziselwa abathengisi bezimali ukuhlaziya ukuthi izimpahla zithengisa kanjani ku-Amazon. Ama-Scrapers asetshenziselwa izinhloso ezehlukene. Nanka ezinye izinto ezisetshenziselwa izivuno zomkhiqizo.
- Ukuhlaziya ukulinganisa komkhiqizo we-Amazon nokubuyekezwa
- Ukuhlola izimpahla zokukhangisa API
- Ukuhlaziya izinga lokulingana nokukhanya
Kungani i-Python?
I-Python inconywa kakhulu uma kuziwa ekukheni nasekupheni amafayela kusuka kumawebhusayithi ashukumisayo njenge-Amazon. Noma kunjalo, ngaphambi kokumba ngokujulile ngendlela yokuthola idatha kusuka kumawebhusayithi e-commerce, ake sicabangele imininingwane engasuswa kulezi zingosi. Nasi uhlu olukhomba amaphiko olugcizelela amasethingi wedatha angatholakala nge-scraper yomkhiqizo.
- Intengo yokuthengisa yomkhiqizo
- Ukutholakala kwe-stock
- Isigaba somkhiqizo
- Igama lomkhiqizo
- Inani lokuqala
)
Izidingo zephakhethi ze-python
Kule posi, isihloko esiyinhloko sisebenzisa i-Python ukulanda nokuphinda i-HTML. Ukubuyisa idatha yakho usebenzisa i-Python kufana nokuchofoza kwesokudla kwesici. Kuyinto elula. Landa i-HTML kusuka kukhasi lakho lewebhu lomkhiqizo oyithandayo bese uthola yonke i-XPath yenkampani ehlosiwe njengencazelo yamanani nemkhiqizo.
Ikhodi ye-Python
Unayo igama lekhodi okumele uyisebenzise? Uma kunjalo, ake sihambe. Vele uthayiphe igama lekhodi yakho ku-prompt wakho. Emva kokuthola ikhodi, yishintshe nge-ASIN yakho siqu. Ifayili yokukhishwa kwe-JSON (idatha. json) equkethe zonke izinhlu ze-ASINs idatha izokwenziwa.
Izinqubomgomo nemigomo ilawula amawebhusayithi e-commerce. Uma uhlunga, gwema ukwephulwa kwezinhlelo zewebhusayithi zokugwema ukuhlukumeza. Izingosi ze-E-commerce zinciphisa abasebenzisi ekufinyeleleni amakhasi angaphezu kwangu-400 ngesigaba ngasinye. Ngomkhiqizo we-Python, ungaqapha kalula imikhiqizo yokulinganisa nokuzibophezela kwamasheya.


text:
Amashubhu kanye Ifinyeza
Sula amashubhu plastic, emahlandla kanye ovals ngempela wehluke olwandle nabocalandze esitolo emashalofini. Sisebenzisa ukunyathelisa futhi ubuciko namasu okufanayo eliphezulu ukuze iphuma onqenqemeni yethu amashubhu ukuba khona eyodwa-of-a-enomusa eshalofini. amashubhu wethu plastic ecacile ziqine kakhulu, ukuhlinzeka ukubukeka ehlonishwayo nokuzwakala.
Siphinde futhi athuthukiswe iphuma onqenqemeni amashubhu nge ezisemaceleni tapered ukuthi isidleke ngcono lokuthumela ukusebenza kahle, kuyilapho sihlinzeka ehlukile eshalofini ukubukeka. Futhi ngaphezu ejwayelekile futhi tapered plastic amashubhu ngamatshe ethe ohlangothini ezivuzayo, sinikeza iphuma onqenqemeni amashubhu ukuthi sonically aphawulelwa izicelo lapho ingcina-free amashubhu kucace kukhona akukhetha.


text:
Kuhlaselwe umndeni e-E Cape
2013-01-08 13:01
Johannesburg - Kuhlaselwe ngezibhamu umndeni waseKayser's Beach, ngase-East London, kwashaqwa imali, kusho amaphoyisa ase-Eastern Cape.
"Umndeni lona ubulele ngesikhathi amadoda amathathu angaziwa engena emkhukhwini efuna ngo dli imali,” kusho okhulumela amaphoyisa uCaptain Stephen Marais.
Izigilamkhuba zikhale zemuka nesamba semali engaziwa kanye nobucwebe, lesi sehlakalo senzeke kuqeda ukushaya ihora lesithupha ekuseni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Indaba Yokuphila
Zonke Izinto Zingenzeka Ngosizo LukaJehova
“UKUFA ngeke kusaba khona, ngisho nabafile bayovuswa baphinde baphile.” Umkami, uMairambubu wezwa la mazwi ebhasini ayeligibele. Lokhu kwamenza wafisa ukwazi okwengeziwe. Lapho abagibeli behla ebhasini, wagijima waya kowesifazane owayesho la mazwi. Igama lakhe kwakungu-Apun Mambetsadykova futhi wayenguFakazi kaJehova. Ukukhuluma noFakazi ngalezo zikhathi kwakungabeka ukuphila kwakho engozini, kodwa esakufunda ku-Apun kwashintsha ukuphila kwethu.
UKUSEBENZA KUSUKELA EKUSENI KUZE KUHLWE
Ngazalwa ngo-1937 emasimini abizwa ngokuthi i-kolkhoz eduze kwaseTokmok, eKyrgyzstan. Umndeni wakithi ungamaKyrgyz futhi sikhuluma ulimi lwesiKyrgyz. Abazali bami babesebenza emasimini abizwa ngokuthi yi-kolkhoz kusukela ekuseni kuze kuhlwe. Abasebenza emasimini babenikwa ukudla njalo, kodwa umholo babewuthola kanye ngonyaka. Kwakunzima ngomama ukuba anakekele mina nodadewethu omncane. Ngemva kweminyaka emihlanu ngifunda isikole, nami ngaqala ukusebenza ekolkhoz.
Endaweni yangakithi abantu babehlupheka futhi umsebenzi wokuziphilisa owawukhona wawukhandla. Ngesikhathi ngiyinsizwa ngangingazihluphi ngokucabanga ngenjongo yokuphila noma ngekusasa. Ngangingakaze ngicabange ukuthi amaqiniso ajabulisayo ngoJehova uNkulunkulu nangenjongo yakhe angashintsha ukuphila kwami. Indlela umyalezo weBhayibheli owafika ngayo eKyrgyzstan nendlela owasakazeka ngayo kuyindaba ethakazelisayo. Konke lokhu kwaqala endaweni yangakithi enyakatho yeKyrgyzstan.
ABANTU ABABEDINGISIWE BABUYA NEQINISO EKYRGYZSTAN
Iqiniso ngoJehova uNkulunkulu laqala ukuhluma eKyrgyzstan ngawo-1950. Ukuze lihlume, iqiniso kwadingeka linqobe izimfundiso ezazimbelwe ngokujulile ezingqondweni zabantu. Kungani? Indawo manje eyaziwa ngokuthi yiKyrgyzstan, ngaleso sikhathi yayingaphansi kwe-Union of Soviet Socialist Republics (USSR). Kulo lonke elase-USSR, oFakazi BakaJehova babengathathi hlangothi kwezombusazwe. (Joh. 18:36) Ngenxa yalokho babeshushiswa njengezitha zombuso wobuKhomanisi. Kodwa ayikho imfundiso engavimba iZwi likaNkulunkulu ukuba lifinyelele izinhliziyo zabantu abaqotho. Ngempela, esinye sezifundo ezibaluleke kakhulu engiye ngazifunda kukho konke ukuphila kwami ngihamba noJehova ukuthi, “zonke izinto zingenzeka.”—Marku 10:27.
Ukushushiswa koFakazi BakaJehova kwabangela ukuba bande eKyrgyzstan. Kwabangelwa yini lokho? Isifundazwe saseSiberia, okwakudingiselwe kuso izitha zombuso, sasiyingxenye ye-USSR. Lapho labo abadingisiwe bekhululwa, abaningi kubo beza eKyrgyzstan futhi abanye kubo beza neqiniso. Omunye owayedingisiwe kwakungu-Emil Yantzen owazalwa ngo-1919 eKyrgyzstan. U-Emil wathunyelwa ekamu lokuhlushwa futhi wahlangana noFakazi lapho. Walamukela iqiniso wabe esephindela ekhaya ngo-1956. U-Emil wafike wazinza ngaseSokuluk, esifundeni sangakithi. Ibandla lokuqala laseKyrgyzstan lamiswa eSokuluk ngo-1958.
Ngemva konyaka, uVictor Vinter wathuthela eSokuluk. Lo mzalwane othembekile wabhekana nobunzima izikhathi eziningi. Kabili waboshwa iminyaka emithathu ngenxa yokungathathi hlangothi, wabe esegwetshwa eminye iminyaka eyishumi, waphinde wadingiswa iminyaka emihlanu. Noma kunjalo, ushushiso alukuvimbanga ukwanda kokukhulekela kweqiniso.
IQINISO LISONDELA NGASEKHAYA
Ngo-1963 kwakunoFakazi abangaba ngu-160 eKyrgyzstan, abaningi kubo babedabuka eJalimane, e-Ukraine naseRussia. Kulaba kwakukhona no-Eduard Varter owayebuya ekudingisweni, owabhapathizwa eJalimane ngo-1924. Ngawo-1940 amaNazi amthumela ekamu lokuhlushwa, kwathi ngemva kweminyaka embalwa amaKhomanisi ase-USSR athumela u-Eduard ekudingisweni. Ngo-1961 lo mzalwane othembekile wathuthela edolobheni laseKant elisondelene nedolobha langakithi.
U-Elizabeth Fot, incekukazi kaJehova ethembekile, naye wayehlala eKant. Wayeziphilisa ngokuthunga. Ngenxa yokuthi wayewenza kahle umsebenzi wakhe, odokotela nothisha babemcela ukuba abathungele izimpahla. Omunye wabantu ayebathungela kwakungowesifazane ogama lakhe lingu-Aksamai Sultanalieva owayeshade nesikhulu esisebenza ehhovisi lomshushisi womphakathi. U-Aksamai weza ku-Elizabeth ezofuna izimpahla, wabe esebuza imibuzo eminingi ngenjongo yokuphila nesimo sabafile. U-Elizabeth wamphendula esebenzisa iBhayibheli. U-Aksamai waba ummemezeli oshisekayo wezindaba ezinhle.
Cishe ngaleso sikhathi, uNikolai Chimpoesh odabuka eMoldova wamiswa njengombonisi wesigodi futhi wakhonza iminyaka engaba ngu-30. UNikolai akagcinanga nje ngokuvakashela amabandla, kodwa wahlela nokunyatheliswa nokusakazwa kwezincwadi zethu. Izikhulu zikahulumeni zakubona lokho. Yingakho u-Eduard Varter akhuthaza uNikolai ngalesi seluleko, wathi: “Lapho iziphathimandla zikuphonsa ngemibuzo, zitshele ngokukhululekile ukuthi sizithola endlunkulu eseBrooklyn izincwadi zethu. Vele uyibheke ezinhlanvwini zamehlo inhloli ye-KGB. Akudingeki wesabe.”—Math. 10:19.
Ngokushesha ngemva kwale ngxoxo, uNikolai wabizelwa endlunkulu ye-KGB eseKant. Walandisa okwenzeka, wathi: “Inhloli yabuza ukuthi sizithola kuphi izincwadi zethu. Ngayitshela ukuthi sizithola eBrooklyn. Ayazanga ukuthi ithini ngemva kwalokho. Yavele yangidedela futhi ayibange isangibiza.” OFakazi abanesibindi baqhubeka besakaza izindaba ezinhle ngokuqapha endaweni yangakithi enyakatho yeKyrgyzstan. Lapho iqiniso eliyigugu ngoJehova ekugcineni lifika emndenini wami ngawo-1980, umuntu owalizwa kuqala umkami, uMairambubu.
NGOKUSHESHA UMKAMI UYALIBONA IQINISO
UMairambubu udabuka esifundeni saseNaryn eKyrgyzstan. Ngo-Agasti 1974 wavakashela udadewethu okuyilapho esabonana khona okokuqala. Zisuka nje, ngavele ngamthanda uMairambubu. Ngalo kanye lolo suku sashada.
NgoJanuwari 1981 ngesikhathi uMairambubu esebhasini eliya emakethe, wezwa ingxoxo esikhulume ngayo ekuqaleni. Umkami wayefuna ukwazi okwengeziwe, ngakho wabuza igama lalona wesifazane nekheli lakhe. Wathi igama lakhe u-Apun, kodwa wayeqaphile ngoba ngisho nangawo-1980 umsebenzi woFakazi wawuvinjiwe. Kunokuba u-Apun anike umkami ikheli lakhe, wambuza ukuthi thina sihlala kuphi. Umkami wafika ekhaya ejabule.
UMairambubu wathi, “Ngizwe izindaba ezimnandi. Kunowesifazane ongitshele ukuthi abantu ngeke besafa. Ngisho nezilwane zasendle ngeke zisaba yingozi.” Kimi, lokhu kwakuzwakala njengenganekwane. Ngathi kuye, “Ake simlinde afike azosichazela.”
U-Apun wasivakashela ngemva kwezinyanga ezintathu. Wabe esesivakashela kaningana, okwenza ukuba sazane noFakazi bokuqala ababengamaKyrgyz. Labo dade basifundisa amaqiniso amangalisayo ngoJehova nangenjongo yakhe ngesintu. Basifundisa ngencwadi ethi Ukusuka EPharadesi Elilahlekile Ukuya EPharadesi Elizuziwe. * Ngenxa yokuthi kwakunekhophi elilodwa lale ncwadi eTokmok, sazikopishela yona ngesandla.
Into yokuqala esayifunda kwakuyisiprofetho esikuGenesise 3:15. Lesi siprofetho siyogcwaliseka ngoJesu oyiNkosi enguMesiya ebekwe uNkulunkulu. Lona umyalezo obalulekile okumelwe wonke umuntu awuzwe. Okusinika isizathu esengeziwe sokuhlanganyela ekumemezeleni lo myalezo. (Math. 24:14) Ngokushesha, iqiniso eliseBhayibhelini laqala ukushintsha ukuphila kwethu.
IMIHLANGANO NOKUBHAPATHIZWA SISAVINJIWE
Umzalwane waseTokmok wasimemela emshadweni. Ngokushesha mina nomkami saqaphela ukuthi oFakazi babehlukile. Kulowo mshado babungekho utshwala futhi kwakuhlelekile. Lokhu kwakuhluke ngokuphelele kweminye imishado esasike saya kuyo, ngokuvamile eyayinabantu abadakwayo, abaziphatha ngendlela engahlelekile nabathuka inhlamba.
Saya nasemihlanganweni yobuKristu ebandleni laseTokmok. Yayiqhutshelwa ehlathini uma isimo sezulu sivuma. Abafowethu nodadewethu babazi ukuthi amaphoyisa asibhekile, ngakho abazalwane babehlale beqaphile. Ebusika, imihlangano sasiyiqhubela endlini. Izikhathi eziningana amaphoyisa ayefika kuleyo ndlu afune ngenkani ukwazi ukuthi senzani. Kwadingeka ukuba siqaphe ngesikhathi mina noMairambubu sibhapathizwa ngoJulayi 1982 eMfuleni iChüy. (Math. 10:16) Abafowethu abambalwa bahlangana ehlathini. Sabe sesicula izingoma zoMbuso, salalela inkulumo yobhapathizo.
SANDISA INKONZO YETHU
Ngo-1987 umzalwane othile wangicela ukuba ngivakashele umuntu owayenesithakazelo edolobheni laseBalykchy. Kwakuthatha amahora amane ukuya lapho ngesitimela. Ngemva kokuya kaningana eBalykchy, sathola ukuthi kwakunabantu abaningi abafuna ukufunda ngoNkulunkulu. Ngokucacile, leli kwakuyithuba lokwandisa inkonzo yethu.
Mina noMairambubu sasivame ukuya eBalykchy. Ziningi izimpelasonto esazichitha lapho, siya ensimini futhi siba nemihlangano yobuKristu. Isidingo sezincwadi zethu sanda kakhulu. Lapho sisuka eTokmok siya eBalykchy sasifaka izincwadi zethu kuyi-mishok, okuyisaka lamazambane. Nakuba ngenyanga sasiphatha amasaka amabili agcwele izincwadi, isidingo sasiqhubeka sikhona. Sasishumayela ngisho nasesitimeleni.
Ngo-1995, ngemva kweminyaka engu-8 sishumayela eBalykchy, kwamiswa ibandla. Yiningi imali esayisebenzisa sisuka eTokmok siya eBalykchy ngokuphindaphindiwe. Pho, sakwazi kanjani ukukhokhela izindleko njengoba sasingenayo imali eningi? Umzalwane ongumKristu wayesinika imali njalo ukuze sikwazi ukukhokhela zonke izindleko zethu. UJehova wabona ukuthi siyafisa ukwandisa inkonzo yethu, ngakho wasivulela “amasango ezikhukhula asemazulwini.” (Mal. 3:10) Ngempela zonke izinto zingenzeka ngosizo lukaJehova!
INKONZO NOKUNAKEKELA UMNDENI
Ngo-1992 ngakhonza njengomdala, ngaba umdala wokuqala ezweni ongumKyrgyz. Ebandleni laseTokmok, kwavuleka izindlela ezintsha zokwandisa inkonzo. Sasifundela intsha eningi engamaKyrgyz eyayifunda ezikhungweni zemfundo. Kuleyo ntsha esayifundela, omunye kuyo manje ukhonza eKomitini Yegatsha, kanti ababili bakhonza njengamaphayona akhethekile. Sazama nokusiza abanye ebandleni. Ngasekuqaleni kwawo-1990 sasisebenzisa izincwadi ezibhalwe ngesiRussia, nemihlangano yethu yayiqhutshwa ngalolo limi. Kodwa kwakunenani elandayo ebandleni elalikhuluma isiKyrgyz. Ngakho ngangitolika ukuze baliqonde kangcono iqiniso.
Mina noMairambubu sasimatasa sinakekela umndeni wethu owandayo. Sasihamba nezingane zethu emsebenzini wokushumayela nasemihlanganweni yebandla. Indodakazi yethu uGulsayra—eyayineminyaka engu-12 ngaleso sikhathi—yayikujabulela ukukhuluma nabantu emgwaqweni ibatshele ngeBhayibheli. Izingane zethu zazithanda ukubamba imiBhalo ngekhanda. Ngale ndlela, izingane zethu nabazukulu bethu babehileleke ngokugcwele emisebenzini yebandla. Ezinganeni ezingu-9 nabazukulu abangu-11 abasaphila, abangu-16 bakhonza uJehova noma bayaya emihlanganweni yebandla nabazali babo.
IZINGUQUKO EZIPHAWULEKAYO
Abafowethu nodadewethu abaqala ukwenza umsebenzi kaJehova kule ndawo ngawo-1950 bangamangala ukubona izinguquko esezenzekile. Ngokwesibonelo, kusukela ngawo-1990 sesinenkululeko eyengeziwe yokushumayela izindaba ezinhle nokuba nemihlangano emikhulu.
Ngo-1991 mina nomkami saya emhlanganweni omkhulu okokuqala ngqa e-Alma-Ata manje eyaziwa ngokuthi yi-Almaty eKazakhstan. Kwathi ngo-1993 abazalwane baseKyrgyzstan baba nomhlangano omkhulu wokuqala enkundleni yemidlalo iSpartak eBishkek. Abamemezeli basebenza isonto lonke behlanza inkundla ngaphambi komhlangano. Umqondisi wenkundla wajabula kangangokuthi wasivumela ukuba siyisebenzise mahhala.
Ngo-1994 saqopha omunye umlando lapho kunyatheliswa incwadi yethu yokuqala ngesiKyrgyz. Manje izincwadi ngesiKyrgyz zihunyushwa njalo abahumushi abasehhovisi legatsha eBishkek. Ngo-1998 umsebenzi woFakazi waqashelwa ngokusemthethweni eKyrgyzstan. Inhlangano iye yakhula futhi manje sekunabamemezeli abangaphezu kuka-5 000. Manje sinamabandla angu-83 namaqembu angu-25 ngesiChina, isiNgisi, isiKyrgyz, isiRussia, uLimi Lwezandla LwaseRussia, isiTurkish, isi-Uighur, nesi-Uzbek. Bonke laba bafowethu nodadewethu abavela ezizindeni ezingafani bakhonza uJehova ngobunye. UJehova wenze zonke lezi zinguquko ezibabazekayo zenzeka.
UJehova washintsha ukuphila kwami. Ngakhulela emndenini ophansi futhi ngafunda iminyaka emihlanu kuphela esikoleni. Noma kunjalo, uJehova wangisebenzisa ukuba ngikhonze njengomdala futhi ngifundise abantu ababeyizifundiswa amaqiniso eBhayibheli ayigugu. Ngempela, uJehova wenza izimangaliso. Okwenzeke kimi kungishukumisela ukuba ngiqhubeke ngishumayela ngobuqotho ngoJehova, ngoba “zonke izinto zingenzeka” ngosizo lwakhe.—Math. 19:26.
^ isig. 21 Yayinyatheliswa oFakazi BakaJehova, kodwa ayisanyatheliswa manje.


text:
Uvelile owesimame osolwa ngokubulala abafana ababili eThekwini
2017-11-14 08:03
Durban – Owesimame osolwa
ngokubulala abafana ababili abaneminyaka engi-10 ubudala uvele eNkantolo
kaMantshi eThekwini.
Abe-National Prosecuting
Authority (NPA) esifundzweni sakwaZulu-Natal baveze lokhu ngoMsombuluko.
Okhulumela abe-NPA uNatasha Kara utshele
abe News24 ukuthi u-Amahle Maliwa ubhekene namacala amabili okubulala, amabili
okuthumba kanye namabili okushaya ngenhloso yokulimaza.
“Lawa macala asaphenywa kanti
necala lihlehliselwe umhlaka 20 kwephezulu,”kusho yena.
Isidumnu sikaNjabulo Mankayi sitholakale
ngoMsombuluko endaweni yaseGrunter Gully Canal eBayhead.
Okhulumela amaphoyisa uColonel Thembeka
Mbhele uthe lesi sidumbu sitholwe yisisebenzi sakwaTransnet ekuseni ngo-10.
OLUNYE UDABA: Sesitholakele isidumbu somfana wesibili obeduke nomngani eThekwini
Umndeni wakubo ufikile uzokhomba
isidumbu.
Yize ubengenayo amanxiba
abonakalayo, sizohlolwa isidumbu sakhe ukuze kubonakale ukuthi ulimale kanjanj.
Umngani wakhe uLuyanda Msomi yena
isidumbu sakhe satholakala endaweni yaseMontclair ngoMgqibelo.
Laba bantwana kuthiwa bathunjwa
ngabesimame ababili kanti oyedwa uyazana nabo.
- News24


text:
UMarques ukhala ngamaphutha eSwallows
2012-12-17 13:32
Johannesburg - Umqeqeshi weMoroka Swallows osenkingeni uZeca Marques usola ezakhe kulandela ukuhlulwa okwesihlanu kulandelana emidlalweni yeligi wathi amaphutha ababuyisela emuva, kanjalo nabadlali abangalaleli.
"Ngijabhe kakhulu ngemiphumela yeqembu, la maphutha enziwa ngabadlali abafuna ukugqama bodwa ayasibambezela," kusho uMarques.
"Ngebhadi sengibone amaphutha amaningi ngokuphindwa kubadlali basemuva, yize ngikhulumile nabadlali abathintekayo."
Ishobolo leDube Birds liqhubekile ngeSonto ngesikhathi iguqiswa yiBloemfontein Celtic, nengompetha beTelkom Knockout, ngo 2-1 eFree State Stadium.
ISwallows, nengoshampeni beMTN 8, beyibukeka izimisele ngokubuya ngemuva kwegoli likaKatlego Mashego ngesiwombe sokuqala.
"Ngeke sikwazi ukudlala ibhola elihle sibe sidedela amagoli," kusho lo mqeqeshi weZinyoni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushayeke irandi uZuma enza izinguquko kwiKhabhinethi
2017-10-17 12:00
Cape Town - Irandi lilahlekelwe wu-0.5% ngemuva nje kwemizuzwana uMengameli Jacob Zuma ememezele izinguquko kwiKhabhinethi, okungumnyakazo omangaze abaningi.
Uguquko olugqamile kube ngukususwa kukaMmamoloko Kubayi eMnyangweni wazaMandla wayiswa kwezokuXhumana, njengoba kowezaMandla sengungene uDavid Mahlobo.
OLUNYE UDABA: UZuma wenze izinguquko kwiKhabhinethi
Ezinye izinguquko zibandakanya uHlengiwe Mkhize oyiswe kwesikaNgqongqoshe wezeMfundo ePhakeme nezokuQeqesha, u-Ayanda Dlodlo unguNgqongqoshe omusha wezoMnyango wezaseKhaya, uBongani Thomas Bongo unguNgqongqoshe omusha wezokuPhepha koMbuso kuthi uButi Manamela abe yiSekela likaNgqongqoshe wezeMfundo ePhakeme nokuQeqesha.
Labo abasebenza ngokuhweba imali eTreasuryOne babe nemibuzo ngezinguquko ezenziwe eMnyangweni wezaMandla, bathi "kungenzeka ukuthi kunesivumelwano esisha senuzi esihlongozwayo".
Kuthe ngabo-10:59 irandi belingu-R13.37 uma liqhathaniswa nedola laseMelika, lisuka ku-R13.31.
UBlade Nzimande nguyena kuphela ungqongqoshe odliwe yizembe ngesikhathi kwenzeka lezi zinguquko.
- Fin24


text:
Sesishonile isikhulu sebhola esaxoshelwa inkohlakalo
2017-07-13 12:29
Cape Town – Isikhulu sebhola esabandakanyeka enkohlakalweni nesagcina sesimpimpa abanye, uChuck Blazer, ushonile ngoLwesithathu, ummeli wakhe usho kanjalo. Ubufakazi bakhe basiza ekuvezeni obala inkohlakalo yokugwazelwa kwezikhulu ze-FIFA.
UBlazer, nowavalwa ekuzibandakanyeni nezinto ezithinta ibhola lezinyawo ngenxa yenkohlakalo ngo-2015, ubelokhu exinwe yisifo somdlavuza. Udlule emhlabeni esineminyaka engu-72 ubudala.
OLUNYE UDABA:Inkakha yaseNgilandi ikhala ngenkohlakalo ku-Fifa
“Siphatheke kabi ngempela ngokushona kwekilayenti lethu futhi eliwumngani, uChuck Blazer,” ummeli wakhe usho kanjalo esitatimendeni esithunyelwe i-AFP.
“Ukungaziphathi kahle kwakhe, okuyinto avuma ngokuphelele ukubhekana nayo, akufanele kusithe iqhaza elihle likaChuck ebholeni,” isitatimende sibeke kanjalo.
Lesi sikhulu ebesishaya ngobhebhenene wentshebe futhi sisikhulu nangokomzimba, sasiseqhulwini ophenyweni olwathela iFIFA ngehlazo lenkohlakalo ngonyaka ka-2015, nolwaholela ekutheni kugcine kuphume esikhundleni lowo owayenguMengameli wale nhlangano yebhola emhlabeni, uSepp Blatter.
- AFP


text:
Isahluko 4
1 Khona uJesu waholelwa nguMoya ehlane ukuba alingwe nguSathane.
2 Esezilile ukudla izinsuku ezingamashumi amane nobusuku obungamashumi amane, wagcina walamba.
3 Kwafika umlingi, wathi kuye: “Uma uyiNdodana kaNkulunkulu, yisho ukuba lawa matshe abe yizinkwa.”
4 Kepha waphendula wathi: “Kulotshiwe ukuthi: ‘Akusinkwa sodwa umuntu ayakuphila ngaso kodwa ngamazwi onke aphuma emlonyeni kaNkulunkulu.’ ”
5 Khona uSathane wamthatha, wamyisa emzini ongcwele, wammisa esiqongweni sethempeli,
6 wathi kuye: “Uma uyiNdodana kaNkulunkulu, ziphonse phansi; ngokuba kulotshiwe ukuthi: “ ‘Uyakuyaleza izingelosi zakhe ngawe, zikuthwale ngezandla, ungaze waqhuzuka etsheni ngonyawo lwakho.’ ”
7 UJesu wathi kuye: “Kulotshiwe futhi ukuthi: ‘Ungayilingi iNkosi uNkulunkulu wakho.’ ”
8 USathane wabuye wamyisa entabeni ende kakhulu, wamkhombisa imibuso yonke yezwe nenkazimulo yayo;
9 wathi kuye: “Konke lokhu ngizakukunika khona, uma uziwisa phansi, ukhuleke kimi.”
10 Khona uJesu wathi kuye: “Suka, Sathane, ngokuba kulotshiwe ukuthi: ‘Wokhuleka eNkosini uNkulunkulu wakho, umkhonze yena yedwa.’ ”
11 USathane wayesemshiya; bheka, kwafika izingelosi, zamkhonza.
12 Kuthe esezwile ukuthi uJohane uboshiwe, wamuka waya eGalile.
13 Wasuka eNazaretha, weza wahlala eKapernawume elingaselwandle emikhawulweni yakwaZabuloni neyakwaNafetali
14 ukuba kugcwaliseke okwakhulunywa ngo-Isaya umprofethi ukuthi:
15 “Izwe lakwaZabuloni nezwe lakwaNafetali ngaselwandle ngaphesheya kweJordani, iGalile labezizwe,
16 isizwe esasihlezi ebumnyameni sibonile ukukhanya okukhulu, nababehlezi ezweni nasethunzini lokufa kuphumele kubo ukukhanya.”
17 Kusukela kuleso sikhathi uJesu waqala ukushumayela nokusho ukuthi: “Phendukani, ngokuba umbuso wezulu ususondele.”
18 UJesu ehamba ngaselwandle lwaseGalile wabona izelamani ezimbili, uSimoni othiwa uPetru no-Andreya umfowabo, bephonsa inetha elwandle; ngokuba babe ngabadobi.
19 Wayesethi kubo: “Ngilandeleni; ngiyakunenza nibe ngabadobi babantu.”
20 Base bewashiya masinyane amanetha, bamlandela.
21 Esedlulela phambili wabona ezinye izelamani ezimbili, uJakobe kaZebedewu, noJohane umfowabo, besemkhunjini kanye noZebedewu uyise, belungisa amanetha abo; wababiza.
22 Base beshiya masinyane umkhumbi noyise, bamlandela.
23 UJesu walihamba lonke elaseGalile efundisa emasinagogeni abo, eshumayela ivangeli lombuso, ephulukisa abantu ezifweni zonke nasebuthakathakeni bonke.
24 Udumo lwakhe lwezwakala ezweni lonke laseSiriya; baletha kuye bonke abagulayo abaphethwe yizifo ngezifo nobuhlungu, nabakhwelwe ngamademoni, nabanesithuthwane, nabafe uhlangothi, wabaphulukisa.
25 Izixuku eziningi zamlandela zivela eGalile, naseDekapholi, naseJerusalema, naseJudiya, nangaphesheya kweJordani.


text:
Ugwetshiwe owabhaxabula ingane eyibophele esihlahleni
2017-02-13 14:30
Bulawayo – Owesilisa waseZimbabwe, 40, ugwetshwe izinyaga ezingu-36 ebhadla ejele ngokubophela esihlahleni indodana, 5, angayizali wayilimaza kabi eyishaya ngenduku, ngokusho kombiko.
Ngokombiko weSunday News, ubufakazi obubekwe phambi kwenkantolo buveze ukuthi umfana waboshelwa esihlahleni washaywa kabuhlungu, walimala kabi umzimba wonke.
Yehlisa isigwebo, iMantshi uJoseph Mabeza, ithe ingane ilandise inkantolo ngokwenzeka, yachaza nokuthi okwenziwa yile ndoda kwakungaphezu kwesijeziso somzali.
Le ndoda, igama layo eligodliwe, ibhekene nelinye futhi icala lokudlwengula indodakazi yayo enonyaka ubudala.
OLUNYE UDABA: Akakatholakali obulale umkakhe kubangwa imali
Ngokombiko wephephandaba iChronicle, unkosikazi wale ndoda utshele inkantolo ukuthi wazishiya nomyeni wakhe izingane ezintathu ngemuva kokuba emsabise ngokumnquma ikhanda.
Wathatha isinqumo sokungabuyeli ekhaya ngenxa yokuhlukumezeka.
Imiphumela yokuhlolwa kwengane esibhedlela iveza ukuthi ingane yayidlwengulwe emahoreni angu-72 ngaphambi kokuba iyohlolwa.
Inkantolo ithe kodwa kusadingeka obunye ubukafazi obuzokhomba ukuthi ubani owayidlwengula le ngane.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News 24